text:
MATAUPU AUTŪ | FAASAOINA O LE TUSI PAIA
O se Tusi e Tāua
E tutasi le Tusi Paia mai i isi tusi faalelotu. E leai se isi tusi e pei o le Tusi Paia ua taaʻina ai le tele o talitonuga o tagata i le tele o tausaga. I le isi itu, e leai foʻi se isi tusi ua sili ona mataʻitūina ma tele i ai faitioga.
O se faataʻitaʻiga, o nisi faitofā e lē o mautinoa po o ni kopi maufaatuatuaina o uluaʻi tusitusiga ia Tusi Paia o loo iai nei. Na taʻua e se polofesa i suʻesuʻega i mataupu faalelotu, “E matou te lē mautinoa pe na saʻo aʻiaʻi le toe tusiaina o le uluaʻi tusitusiga o le Tusi Paia. E tele mea sesē i kopi o loo iai nei ona o le auala na toe tusia ai, ma na faia a ua mavae le tele o senituri talu ona māeʻa tusia uluaʻi tusitusiga o le Tusi Paia, e mautinoa la e tele vala e eseese ai.”
Ua lē mautonu nisi i le moni o faamatalaga o loo i le Tusi Paia ona o lotu na ola mai ai. O se faataʻitaʻiga, na aʻoaʻoina Faresa e lo latou aiga e lē o ni Kerisiano, o le Tusi Paia o se tusi e paia ae ua suia. Na ia faapea mai: “O le pogai lea ou te masalosalo ai pe a talanoa mai tagata e faatatau i le Tusi Paia. Auā e lē o le uluaʻi tusitusiga o le Tusi Paia lea e latou te faaaogāina, ae o kopi ua suia.”
Pe e afāina pe afai ua suia pe lē suia le Tusi Paia? Seʻi manatu i fesili nei: Pe e te maufaatuatuaina folafolaga faamāfanafanaloto o loo i le Tusi Paia e faatatau i le lumanaʻi, pe ana e iloa o nei folafolaga e leʻi iai i uluaʻi tusitusiga o le Tusi Paia? (Roma 15:4) Pe e te faaaogā taʻiala o le Tusi Paia e faia ai au filifiliga tāua i galuega, aiga, po o le tapuaʻiga pe ana e iloa e lē saʻo le auala na toe tusia ai le Tusi Paia o loo iai i aso nei?
E ui lava ua lē o toe iai uluaʻi tusitusiga o le Tusi Paia, ae e mafai ona tatou tilofaʻia kopi mai anamua, ia e aofia ai le faitau afe o manusikulipi o le Tusi Paia. Na faapefea ona faasaoina nei manusikulipi mai i le pala, teteega, ma taumafaiga ia suia faaupuga? E faapefea i le faasaoina o nei manusikulipi ona tatou mautinoa ai i le moni o le Tusi Paia o loo iai i aso nei? Seʻi iloilo tali o nei fesili i mataupu o loo mulimuli mai i le faasaoina o le Tusi Paia.


c: text/html

text:
Faamatalaga mo Ofisa ma Maimoaga
E matou te valaaulia ma le faaaloalo oe e maimoa i a matou ofisa ma fale lomitusi. Suʻe nofoaga ma taimi o maimoaga.
Kanata
13893 Highway 7
GEORGETOWN, ON L7G 4S4
CANADA
+1 905-873-4100
Maimoaga
Aso Gafua i le Aso Faraile
8:00 a.m. i le 10:00 a.m. ma le 1:00 p.m. i le 3:00 p.m.
E 2 itula le umi
Vala Mataʻina
E lomia le silia ma le 255 miliona mekasini i tausaga taʻitasi. E auina atu i tausaga taʻitasi le silia i le 6,000 tone o lomiga ma mekasini i le pe ā ma le 300 gagana.

robotstxt: allowed

filter: keep


text:
ʻOA TAUTELE MAI I LE AFIOGA A LE ATUA | ISAIA 11-16
O le a Tumu le Lalolagi i le Poto e Uiga iā Ieova
Le faataunuuga o lenei valoaga i tagata Isaraelu
E leʻi fefefe tagata Isaraelu i manu feʻai po o tagata sauā, a o iai i le ala ua toe foʻi mai i le ave faapagota i Papelonia, ma ina ua nonofo i lo latou laueleele ua toe faafoʻisia.
—Esr 8:21, 22
Le faataunuuga o lenei valoaga i aso nei
O le poto mai iā Ieova ua suia ai uiga o tagata. Ua avea ē na sauā ma ē e tausia le filemu. O le poto foʻi mai le Atua ua maua ai se parataiso faaleagaga i le lalolagi aoao
Le faataunuuga o lenei valoaga i le lumanaʻi
O le a suia le lalolagi atoa i se parataiso saogalemu ma filemu, e pei ona muaʻi finagalo i ai le Atua. O le a leai se manu po o se tagata e faamataʻu ane


text:
FESILI 7
E Faapefea Ona Ou Tetee Atu pe a Faaosoosoina Aʻu e Faia Feusuaʻiga?
O LE Ā E TE FAIA?
Se mea e ono tupu: E na o le lua masina talu ona feoaʻi Heather ma Mike, ae e pei lava ua leva ona masani. E tele ina text le tasi i le isi, ma e uumi foʻi a la talanoaga i le telefoni, ma e iloa lelei e le tasi mea o loo i le mafaufau o le isi.
A o la feoaʻi mo le lua masina, e pau le mea na fai e Mike ma Heather o le uulima ma tau ina sogi atu o le tasi i le isi. Peitaʻi, e iai se isi mea ua manaʻo i ai Mike, e ese mai i le na ona talanoa. Ae e lē o le mea lenā e manaʻo i ai Heather. I le taimi foʻi e tasi, e lē manaʻo Heather e tiaʻi o ia e Mike. E pau lenei o le tama e faia faalelei o ia. Ua ia faapea ane, ʻOu te alofa tele iā Mike, ma e alofa foʻi Mike iā te aʻu . . . ’
O le ā lau gaoioiga e fai pe afai ua e oo i le matua e mafai ai ona fai sau uō, ma o loo tupu iā te oe le mea na tupu iā Heather?
IA NOFO MA MAFAUFAU LELEI
Pe afai e te oso mai i se laau ma taumafai e lele e pei o se manulele, e leaga iʻuga e te oo i ai. E leaga foʻi iʻuga e te oo i ai, pe afai e te lē usitaʻia se tulafono i amioga tatau, e pei o le tulafono o loo i le 1 Tesalonia 4:3: “Ia faamamao mai i le faia o le faitaaga.”
O ā iʻuga leaga e oo i ai pe a lē usitaʻia lenā tulafono? Ua faapea mai le Tusi Paia: “O lē e faaauau ona faitaaga, ua agasala o ia i lona lava tino.” (1 Korinito 6:18) E faapefea ona iloa le moni o lenā faamatalaga?
E tusa ai ma iloiloga a tagata suʻesuʻe, o le toʻatele o talavou na faia feusuaʻiga a o leʻi faaipoipo, e masani ona oo i ai se tasi o iʻuga leaga pe sili atu foʻi o loo taʻua i lalo.
LOTOMAFATIA. O le toʻatele o talavou o ē na faia feusuaʻiga a o leʻi faaipoipo, ua faapea mai ua latou toe salamō i le mea na latou faia.
MASALOSALO. Pe a uma ona faia feusuaʻiga, atonu e masalosalo le tama po o le teine e faapea, ʻPo o ai se isi tagata na la momoe?’
SUIA LE FIAFIA I LE FAANOANOA. O le mea moni, o le toʻatele o teine e mananaʻo i ni tama e puipuia i latou, ae e lē o le faaaogāina o i latou e faamalie ai o latou lava tuʻinanauga. O le toʻatele foʻi o tama, e lē mananaʻo i ni teine na lolo atu ina ua latou fai i ai e faia feusuaʻiga ma i latou.
Manatu autū: O lou tino o se mea e tautele, ma e lē o se mea e soona lafoaʻia. Pe afai e te lolo atu i le faia o feusuaʻiga a o leʻi faaipoipo, ua e faalumaina ai oe lava i lou lafoaʻia o lou tulaga mamā.—Roma 1:24.
Ia faaalia atu i au gaoioiga ma au upu lou maumauaʻi e “faamamao mai i le faia o le faitaaga.” (1 Tesalonia 4:3) Pe afai e iai se aso e te faaipoipo ai, ona mafai loa lea ona e faia feusuaʻiga. O le a mafai foʻi ona e faia e aunoa ma le popole, lagona nofosala, ma le lē mautonu lea e masani ona oo i ai pe a uma ona faia feusuaʻiga a o leʻi faaipoipo.—Faataoto 7:22, 23; 1 Korinito 7:3.
O LE Ā SOU MANATU?
Pe e faia e se tasi e alofa moni iā te oe se mea e afāina ai lou tino ma ou faalogona?
Pe e faaosoosoina oe e se tasi e alofa moni iā te oe, e faia se mea e faaleaga ai la oulua faiā ma le Atua?—Eperu 13:4.


text:
MATAUPU 15
Ua Faia e Iesu Lana Uluaʻi Vavega
O LE FAAIPOIPOGA I KANA
UA FAALILIUINA E IESU LE VAI E AVEA MA UAINA
Ua tolu nei aso talu ona avea Natanielu ma se tasi o uluaʻi soo o Iesu. Ua agaʻi atu nei Iesu ma nisi o na uluaʻi soo i le itu i mātū i le itumalo o Kalilaia, lea sa latou feola aʻe ai. E latou te fia ō atu i Kana, le nuu o Natanielu, lea e tū i atumauga i le itu i mātū o Nasareta, le nuu sa ola aʻe ai Iesu. Ua valaaulia i latou i se ʻaiga o se faaipoipoga i Kana.
O loo auai foʻi Maria le tinā o Iesu i le faaipoipoga. E faauō o ia ma le aiga, ma atonu o le māfuaaga lea ua ia fesoasoani ai i le vaavaaia o tagata valaaulia. Peitaʻi, ua iloa e Maria se mea ua tupu ma ua ia faapea atu iā Iesu: “Ua leai sa latou uaina.”—Ioane 2:3.
E tusa o lea e fai atu Maria iā Iesu, e fai se gaoioiga i lenei faafitauli ua tulaʻi mai. Ua teena e Iesu le manatu o lona tinā e ala i le faaupuga lenei: “Le fafine e, o le ā laʻu mea e fai i ai?” (Ioane 2:4) I le avea ai ma Tupu tofia a le Atua, e tatau ona faatonuina o ia e lona Tamā i le lagi i ana galuega fai, ae e lē o lona aiga po o ana uō. Ua tuu atu e Maria le mataupu e taulima e Iesu, ma faapea atu i le ʻautautua: “O le ā lava le mea e fai mai ai o ia, ia outou faia.”—Ioane 2:5.
O loo iai ni faguvai tetele se ono, ma e mafai ona utu i ai kalone e sili atu i le sefulu (40 L) i le fagu e tasi. Ua faapea atu Iesu i le ʻautautua: “Ia faatutumu faguvai i vai.” Ua ia toe fetalai atu: “Ia asu aʻe ma avatu i le pule o le ʻaiga.”—Ioane 2:7, 8.
Ua maofa le pule o le ʻaiga ina ua tofo i lenei uaina lelei, ae e leʻi iloa na liua faavavega mai i le vai ina ia avea ma uaina. Ua valaau atu o ia i le alii faaipoipo e faapea: “E muamua ona aumai e tagata le uaina lelei, ae pe a onanā, ona aumaia ai lea o le uaina leaga. A ua e taofia le uaina lelei e oo mai i le taimi nei.”—Ioane 2:10.
O le uluaʻi vavega lenei ua faia e Iesu. Ina ua vaaia e ona soo fou lenei vavega, ua atili faamalosia ai lo latou faatuatua. Mulimuli ane, ua malaga atu nei Iesu, lona tinā, ma ona ʻafa uso i le aai o Kapanaumi i le itu i mātū i sisifo o le sami o Kalilaia.


text:
Fepuari 22-28
NEEMIA 12-13
Pese 106 ma le Tatalo
Upu Tomua (3 minu. pe itiiti ifo)
ʻOA TAUTELE MAI I LE AFIOGA A LE ATUA
“Lesona Aogā Mai i le Tusi o Neemia”: (10 minu.)
Ne 13:4-9—ʻAlofia aumea leaga (w13 8/15 4 ¶5-8)
Ne 13:15-21—Faamuamua mea faaleagaga (w13 8/15 5-6 ¶13-15)
Ne 13:23-27—Tausia lelei lou tulaga faaleagaga (w13 8/15 6-7 ¶16-18)
-
Saʻiliʻiliga Loloto mo ʻOa Faaleagaga: (8 minu.)
Ne 12:31—O le ā se itu na lelei ai le iai o ni ʻaufaipese se lua? (it-2 454 ¶1)
Ne 13:31e—O le ā na talosaga atu ai Neemia iā Ieova e fai? (w11 2/1 14 ¶3-5)
O le ā ua ou aʻoaʻoina mai i le faitau Tusi Paia o lenei vaiaso e faatatau iā Ieova?
O ā ni manatu mai i le faitau Tusi Paia e mafai ona ou faaaogā i le faiva i le fanua?
-
Faitau Tusi Paia: Ne 12:1-26 (4 minu. pe itiiti ifo)
TOLENIGA MO LE FAIVA I LE FANUA
Uluaʻi Asiasiga: (2 minu. pe itiiti ifo) Ia ofo le valaaulia o le Faamanatuga i se tasi e faaalia mai sina naunau.
Uluaʻi Asiasiga: (4 minu. pe itiiti ifo) Ia ofo le valaaulia o le Faamanatuga ma Le Olomatamata i se tasi e faaalia mai le naunau moni. Faataatia se faavae lelei mo se toe asiga.
Suʻesuʻega Faale-Tusi Paia: (6 minu. pe itiiti ifo) Faamatala atu i se tagata suʻesuʻe le Faamanatuga e ala i le faaaogā o le tusi Aʻoaʻoga Moni, itulau e 206-208. Ia ofo atu se fesoasoani talafeagai ina ia mafai ai e le tagata suʻesuʻe ona auai mai i le Faamanatuga.
AUALA E OLA AI O SE KERISIANO
Pese 5
“Valaaulia Tagata Uma mo le Faamanatuga!”: (15 minu.) Talanoaga. Ia faamatala le fuafuaga a le faapotopotoga i le auala e mafai ona galueaʻiina atoa ai la latou oganuu. Pe a talanoaina le vaega “Laasaga e Ao Ona Iloilo,” ona faaali lea o le vitiō mo le Faamanatuga. Ia faalaeiau tagata talaʻi uma ina ia faia se sao atoatoa i le tauiviga, ma ia atiaʻe le naunau e faaalia e so o se tasi. Ia faaaofia ai ma se faataʻitaʻiga.
Suʻesuʻega Faale-Tusi Paia a le Faapotopotoga: ia mata. 9 ¶14-24, ma le autaluga o le mataupu (30 minu.)
Autalu Puupuu le Sauniga ma ia Fai se Aotelega o le Sauniga o le Vaiaso Fou (3 minu.)
Pese 147 ma le Tatalo


text:
KARBONAS, UABPepa pisinisi tafailagi
KARBONAS, UAB
Alamanuia, gaosiga, Fausaga uamea fale, Fausiaina, esetete moni, Formica, Glass oloa +13
Lōmiga
I-V 8:00-17:00
KARBONAS, UAB
Tusi faamaonia
Faafanua
Gaoioiga vaega
Alamanuia, gaosiga, Fausaga uamea fale, Fausiaina, esetete moni, Formica, Glass oloa, Lasers, Liliu uamea, Malosiaga ma punaoa faalenatura, Maopoopo uamea, Metalworking, Metalworking, Oloa uamea ma uamea, Omea, Products stone, Pulu, Tipiina leisa, Tipiina uamea, Uamea punou
Qr code
vCard
Website
Igoa nofoaga: UAB „Karbonas"


text:
Lau ʻAtaʻata
—Se Meaalofa mo Isi
PE A ʻata atu se tasi iā te oe, o le ā le auala e te tali atu ai? E mautinoa e te toe ʻata atu i ai, ma o le a e maua ai foʻi le fiafia. O le mea moni, pe a ʻataʻata mai au uō po o isi e te lē masani ai, o le a e toe ʻataʻata atu i ai ma e lelei ai faalogona. Na taʻua e se fafine e igoa iā Magdalena: “Ou te manatua pea si aʻu tane o Georg lea ua maliu, ona o si ana ʻataʻata māfana. Pe a vaai le tasi i le isi, ou te lagona ai le toʻafilemu ma le malupuipuia.”
O se ʻataʻata māfana e faaalia ai ni faalogona lelei, e pei o le olioli, fiafia, ma le faamalieina. Na taʻua i se mataupu i le Observer, o se lomiga i le Initaneti a le Association for Psychological Science: “E foliga mai o le ʻataʻata . . . o se mea na tatou fananau mai ma i tatou.” Na faamatalaina i lenā mataupu, e oo lava i pepe faatoʻā fananau mai e iloa po o fiafia pe faanoanoa foʻi se tagata i ona foliga vaaia. Na taʻua atili foʻi i le mataupu: “E lē gata e maua e tagata ni faamatalaga aogā mai le ʻata, ae e latou te faaaogā foʻi na faamatalaga e fua ai a latou gaoioiga.”
Na faia e ni tagata suʻesuʻe mai le Harvard University i le Iunaite Setete ni suʻesuʻega i tagata mamaʻi ua loa le soifua, ma le auala e latou te tali atu ai i foliga vaaia o ē tausia i latou. Na taʻua e nei tagata suʻesuʻe, pe a faaalia i foliga vaaia o ē tausia tagata matutua “le māfana, alofa, manatu mamafa, ma tigā alofa,” e lagona e tagata matutua le faamalieina ma e fesoasoani e maua ai le malosi i le tino ma le mafaufau. Ae e tuufaafeagai faalogona e oo iā i latou, pe a faaalia i foliga o ē tausia i latou le lē manatu mamafa.
E aogā foʻi iā te oe le ʻataʻata. Ua faaalia i suʻesuʻega aogā o le ʻataʻata, lea e aofia ai faalogona mautinoa, fiafia, ma faaitiitia ai le popole. Ae pe a faaʻūʻū, e tuufaafeagai iʻuga e oo i ai.
O LE ʻATAʻATA “NA ATILI AI ONA OU MAUTINOA”
A o soifua Magdalena lea na taʻua muamua, sa avea o ia o se Molimau a Ieova a o faagasolo le Taua Lona Lua a le Lalolagi. Sa ave faatasi o ia ma isi sui o lona aiga i le nofoaga o faasalaga i Ravensbrück i Siamani, ona o le teena o manatu a le ʻau Nasi. Na faamatalaina e Magdalena: “Na iai taimi na faasā ai e leoleo o le falepuipui ona matou talanoa atu i isi pagota. Ae e leʻi mafai ona latou suia o matou foliga fiafia. O le vaai atu i le ʻataʻata a si oʻu tinā ma loʻu uso, na atili ai ona ou mautinoa, ma faamalosia ai aʻu ina ia tumau pea.”
E te ono manatu o popolega o le olaga e faigatā ai ona e ʻata. Ae ia manatua, o mafaufauga e iai le aafiaga i ou faalogona. (Faataoto 15:15; Filipi 4:8, 9) E ui lava e faigatā, ae aiseā e lē taumafai ai e taulaʻi i mea lelei ma atiaʻe ai, i le tele e mafai ai? * Ua mafai e le toʻatele o tagata ona faia faapea ona o le faitauina o le Tusi Paia ma le tatalo. (Mataio 5:3; Filipi 4:6, 7) E tele taimi o loo taʻua ai i le Tusi Paia le “fiafia” ma le “olioli” faapea isi upu e fesootaʻi atu i ai. Aiseā e lē faitau ai ni itulau se tasi pe lua i aso taʻitasi? Atonu o le a fesoasoani iā te oe e faaauau ai pea ona e ʻataʻata.
Aua e te faatalitali seʻi ʻata atu se tasi iā te oe. Ia e tausolomua e ʻataʻata atu, ma fesoasoani ina ia maua e se isi tagata se aso fiafia. O lea, ia iloa le aogā o le ʻataʻata, o se meaalofa mai le Atua e te maua ai le fiafia faapea isi tagata.
^ pala. 8 Tagaʻi i le mataupu “Po o E Faia se ʻFaigaʻai e Lē Aunoa’?” i le Ala Mai! o Ianuari 2014.


text:
MATAUPU SILISILI ANAMUA E AOGĀ MO LE OLAGA I ASO NEI
Faamagalo ma le Lotoatoa
MATAUPU SILISILI O LE TUSI PAIA: ʻIa faaauau ona fefaamagaloaʻi ma le lotoatoa pe afai ua faia e se tasi se mea e tigā ai le isi. E pei ona finagalo malie Ieova e faamagalo iā te outou, ia faapea foʻi ona outou faia.’—Kolose 3:13.
Le uiga. I le Tusi Paia, ua faatusaina le agasala i se aitalafu, a o le faamagalo ua faatusaina i le faalēaogāina o se aitalafu. (Luka 11:4) Ua taʻua i se tusi e faapea, i le Tusi Paia, o le upu Eleni ua faaliliuina i le “faamagalo,” e uiga atu i le “faamamulu ese pe faagalo se aitalafu, e ala i le lē toe tapāina.” O lea, pe a tatou faamagalo atu i sē na sesē mai, e tatou te lē toe faatalitalia se mea mai iā te ia. O le lotomalilie e faamagalo atu, e lē faapea ai ua tatou lagolagoina le mea sesē na fai, pe faaitiitia ai le tigā ua oo iā i tatou ona o le mea sesē na fai. Nai lo o lea, ua tatou filifili e faagalo le mea sesē na fai mai, e ui lava e iai se māfuaaga tatau e tatou te “tigā ai.”
Po o aogā i aso nei? O i tatou uma lava e agasala auā o i tatou o tagata e lē lelei atoatoa. (Roma 3:23) O lea, o se mea atamai lo tatou lotomalilie e faamagalo atu i isi, auā e iai foʻi se taimi o le a tatou mananaʻo ai i isi e faamagalo i tatou. E lē gata i lea, e iai aogā e tatou te maua pe afai e tatou te filifili e faamagalo atu. E faapefea?
Pe a tatou teuloto le ita ma mea sesē na fai mai, e aunoa ma le faamagalo atu, ua tatou faatigā iā i tatou lava. O na faalogona lē lelei e mafai ona mou atu ai lo tatou fiafia, puupuu ai o tatou ola, ma lagona ai le mafatia. E mafai foʻi ona aafia ai lo tatou soifua mālōlōina. I se lipoti o loo i le Journal of the American College of Cardiology, na taʻua ai e Dr. Yoichi Chida ma le polofesa e suʻesuʻeina le mafaufau o Andrew Steptoe: ʻUa maua i suʻesuʻega lata mai nei, e telē le aafiaga o le ita ma le teuloto o le ita, ona e maua ai i le maʻi fatu.’
I le isi itu, pe a tatou faamagalo isi ma le lotoatoa, e tatou te faatumauina ai le autasi ma le filemu, faapea a tatou faiā lelei ma isi. A o le itu e sili ona tāua, ua faamaonia atu ai o loo tatou faaaʻoaʻo i le Atua, o lē e faamagalo ma le lotoatoa i tagata agasala e salamō, ma e na te faatalitalia i tatou e faia foʻi faapea.—Mareko 11:25; Efeso 4:32; 5:1.


text:
O lea le finagalo o le tinā i a Salā Seneuefa, 59 le matua o le soifua o Le’auvaa i le fa’atalatalanoaga ma le Fofoga o Samoa i le aso ananafi.
Na afea ananafi le tinā ma ia ta’ua ai o lea le mafua’aga o le i ai o le faletapoleni i lumāfale o le aiga ina ia mafai ai lea ona fa’atau atu nisi o fuala’au aina aua le tausiga o le aiga.
“Ia e pei o lea le tulaga ua i ai le taimi lenei, o lea lava ua matou taumafai mai luma nei ia e fa’atau atu ai koko, o fa’i , esi ma nisi o vaega e pei ona outou silasila mai ai.
“Out te iloa lava e a’u ia o le tele o tagata e pei e matamuli i le fa’atinoina ai o nei vaega, ae i a te a’u ia a leai nai sene o lo’o maua atu luma i’inei.
“Ia e tele se ‘a’afiaga o aiga, aepeitai e moni lava e le tele se tupe e maua mai ai, ae o le itu pito sili o lo’o mafai ona fesoasoani ai so’o se vaega mo le tausia o aiga.
“E tele lava la na la’u mai luma nei vaega nei mai lo matou aiga, ia e feololo lava nai fa’atau latou te afea mai.
“Ia e i a ita lava le faitalia e tu’u ai lalo tau o vaega nei, ina ia aua ne’i fo’i se isi, ia alu lava ma ave se fuala’au i lona lima.
O lona finagalo o le galulue fa’atasi ai o aiga o le a faigofie ai so’o se taumafaiga.
“E pei o lea le agaga ia te a’u, ia mafai ai lea ona fesoasoani le aiga ia ma le tele o vaega o lo’o i ai le taimi lenei e pei o mea fai o le nu’u ekalesia ma le tele lava o le mau mea fai.
“Ia aemaise ai lava le fesoaosoani ai pili o le fanau o lea fo’i la’a amata lenei tausaga, e lelei lava le tago atu le ato ia ae o lo’o i ai sina seleni mo nai fanau.
“E le o se taimi muamua lenei ua matou fa’atinoina muamua ai vaega nei.
“E fa’afetai i le Atua ia o lea lava le agaga i a te a’u ia le tinā e le gata e galulue e galulue ae o matou o le au nofo fale.
“Ia lelei so’o se vaega e mafai ona fa’atinoina.
“Ia ou te iloa, e vave a le fa’atauina o vaega nei, aua e tele lava na la’u e tagata.


text:
Tapuni Yasaki motu le pa‘u falaoa
E ui e faapea sa laumanuia tala ile tapunia ole kamupani tele ole Yasaki i Vaitele ae ole faasilasila ai ele kamupani ole tapunia loa ise taimi ole tausaga fou, ose tala e lei nofo lelei i lagona o tagata faigaluega auā o lea ua moni tala salalau solo. “Talosia e taunuu folafolaga o faamanuiaga mulimuli ole a matou maua auā ole upu moni ole a motu le pa‘u falaoa pe a lē toe maua se galuega e tausi ai le aiga aemaise o fanau”. Ole tala lea ase tasi o tina talavou oloo faigaluega nei ile Yasaki ina...Read More


text:
Faafesootaʻi Mai i Matou
E matou te fiafia e fesoasoani iā i latou e naunau i le Tusi Paia ma la matou galuega o loo faia i le lalolagi aoao. Ia faafesootaʻi Molimau a Ieova i lou vaipanoa e ala i se tasi o auala o loo taʻua i inei.
Vili pe tusi mai iā i matou e faaaogā ai faamatalaga o loo taʻua i lalo
Senegal
Association Les Témoins de Jéhovah du Sénégal
BP 29896
14523 DAKAR
SENEGAL
+221 33-820-80-00
Itula e Tatala ai le Ofisa
Aso Gafua i le Aso Faraile
8:00 a.m. i le 12:30 p.m. ma le 1:45 p.m. i le 5:15 p.m.


text:
Taulimaga Faataʻitaʻi
ALA MAI!
Fesili: E masalosalo nisi pe na soifua moni Iesu, ae e talitonu nisi na soifua moni o ia. A o isi, e lē mautinoa pe faapefea ona iloa na soifua moni o ia. Ae o le ā sou manatu?
Ofo: I lenei Ala Mai!, o le a iloiloina ai faamaoniga e iloa ai na soifua moni o ia.
AʻOAʻO ATU LE UPU MONI
Fesili: O le ā e tupu pe a tatou feoti?
Mau: Ioa 11:11-14
Aʻoaʻoga Moni: Pe a maliu se tasi, e lē o toe ola o ia. E lē tatau la ona tatou popole i se olaga i tala atu o le oti. Na faatusa e Iesu le oti i le moe. E pei lava ona ia faia iā Lasalo, o le a “fafagu” mai foʻi e Iesu ē e pele iā i tatou ma toe maua le avanoa e ola ai i le lalolagi.
VALAAULIA MO SAUNIGA A LE FAAPOTOPOTOGA (inv)
Ofo: Ou te fia valaaulia oe e faalogologo i se lauga faale-Tusi Paia e leai se totogi. O le a faia i le matou Maota mo Sauniga. [Ofo le valaaulia mo le sauniga, faasino i ai le taimi ma le nofoaga e faia ai le sauniga faaiʻu o le vaiaso, ma taʻua le matua o le lauga lautele.]
Fesili: Pe na e oo muamua i se matou Maota mo Sauniga? [Afai e talafeagai, faaali le vitiō O ā Mea o Loo Faia i se Maota mo Sauniga?]
TUSI SAU TAULIMAGA
Ia faaaogā le auala o loo faatulaga ai taulimaga faataʻitaʻi ua mavae e fafau aʻe ai sau oe lava taulimaga.


text:
Tala 102: Ua Toe Soifua Iesu
PE E te iloa o ai lenā fafine ma na tamāloloa e to‘alua? O Maria le Makatala, o se uō a Iesu. Ma o tamāloloa o loo oofu papa‘e o agelu. O le tama‘i potu lenei o loo tilotilo iai Maria i totonu o le tuugamau lea na tuu atu iai le tino o Iesu ina ua maliu. Ae ua leai nei se tino! O ai na aveina? Se‘i o tatou vaai iai.
Ina ua uma le maliu o Iesu, ona fai atu lea o ositaulaga iā Pilato: ‘A o ola Iesu na ia faapea mai, o le a toe faatūina o ia pe a mavae aso e tolu. Ia e poloa‘i atu e leoleoina le tuugamau. Ona lē gaoia lea e ona soo lona tino ma faapea mai ua toe faatūina mai o ia!’ Ona fai atu lea o Pilato i le au ositaulaga e aauina atu ni fitafita e leoleo le tuugamau.
Ae i le taeao pō o le aso lona tolu talu ona maliu Iesu, na sau faafuase‘i ai le agelu a Ieova. Na ia fulieseina le maa i le gutu o le tuugamau. Ua fefefe fitafita. Ona latou tilotilo ai lea i totonu, ua leai se tino! Ona o ai lea o isi fitafita i le aai ma ta‘u atu i ositaulaga. Pe e te iloa le mea na faia e ositaulaga leaga? Na latou totogia fitafita ia pepelo. ‘Ia outou fai atu na ō mai ona soo i le pō, a o matou momoe, ma gaoi le tino,’ o le tala lea a ositaulaga i fitafita.
Ua asiasi atu ni isi uō fafine a Iesu i le tuugamau. Na latou tete‘i ina ua oo atu ua gaogao! Ona tutū faafuase‘i mai lea o agelu e to‘alua ma o la ofu pupula. ‘Aiseā ua tou sa‘ili ai mo Iesu i inei?’ o la la fesili lea. ‘Ua toe faatūina o ia. Faavave atu nei ma ta‘u atu i ona soo.’ Na tamomo‘e nei fafine, ae na taofia i latou e se tamāloa i le ala! O ai ia? O Iesu! ‘Ō atu e ta‘u atu i o‘u soo,’ o lana tala lea.
Ina ua ta‘u atu e fafine i soo ua toe ola mai Iesu, ma na latou vaai iā te ia, na faigatā ona talitonu iai le ‘au soo. Na tamomo‘e atu Peteru ma Ioane i le tuugamau e vaai iai, ae na gaogao le tuugamau! Ina ua ō ese Peteru ma Ioane, sa nofo pea Maria le Makatala. Ina ua ia tilotilo na iloa atu agelu e to‘alua.
Pe e te iloa le mea na tupu i le tino o Iesu? Ua faamou e le Atua. E le‘i toe faaolaina mai e le Atua Iesu i se tino faaletino. Na ia tuuina atu iā Iesu se tino fou faaleagaga, e pei o agelu. Ae ina ia faaalia atu i ona soo ua toe ola mai o ia, e mafai e Iesu ona faia se tino e mafai e tagata ona iloa, e pei ona o le a tatou a‘oa‘oina mulimuli ane ai.
Mataio 27:62-66; 28:1-15; Luka 24:1-12; Ioane 20:1-12.
Fesili
- O ai le fafine ma tamāloloa e to‘alua o i le ata, ma o fea o loo iai i latou?
- Aiseā na fai atu ai Pilato i le au ositaulaga e aauina atu ni fitafita e leoleo le tuugamau o Iesu?
- O le ā na faia e se agelu i le taeao pō o le aso lona tolu talu ona maliu Iesu, ae o le ā na faia e ositaulaga?
- Aiseā ua tete‘i ai nisi fafine ina ua asiasi atu i le tuugamau o Iesu?
- Aiseā na tamomo‘e atu ai Peteru ma Ioane i le tuugamau o Iesu, ma o le ā na la mauaina?
- O le ā na tupu i le tino o Iesu, ae o le ā na ia faia e faaali atu ai i ona soo ua toe ola mai o ia?
Fesili faaopoopo
- Faitau le Mataio 27:62-66 ma le 28:1-15.
Ina ua toetū mai Iesu, na faapefea ona agasala i le agaga paia le ‘auositaulaga sili, le ‘au Faresaio ma le ‘autoeaina? (Mata. 12:24, 31, 32; 28:11-15)
- Faitau le Luka 24:1-12.
E faapefea i le tala o le toetū o Iesu ona faaalia ai e silasila Ieova i fafine o ni molimau maufaatuatuaina? (Luka 24:4, 9, 10; Mata. 28:1-7)
- Faitau le Ioane 20:1-12.
E faapefea ona fesoasoani le Ioane 20:8, 9, ina ia tatou iloa ai le mana‘oga ia onosa‘i pe a tatou lē malamalama atoatoa i le faataunuuga o se valoaga o le Tusi Paia? (Faata. 4:18; Mata. 17:22, 23; Luka 24:5-8; Ioa. 16:12)
Faitau Atili
Ua Faaali Atu Iesu o Lē ua Toe Faatūina i le Toʻatele
Ua faapefea ona faamaonia atu e Iesu i ona soo o lea ua toe faatūina o ia?


text:
VAEGA 3
Le Olaga Manaia i le Amataga
Sa foaʻi atu e Ieova le tele o mea lelei iā Atamu ma Eva. Kenese 1:28
Na faia e Ieova le uluaʻi fafine o Eva, ma avatu iā Atamu e fai ma ana avā.
Na faia i laʻua e Ieova e lelei atoatoa mafaufau ma tino, ma e lē ponā.
Sa fai ma o la aiga le faatoʻaga i Etena
Sa aʻoaʻoina i laʻua e Ieova. Ma pe ana la faalogo iā te ia, semanū e la te ola e faavavau i le lalolagi Parataiso.
Na fetalai le Atua e aua neʻi ʻai i se tasi o laau. Kenese 2:16, 17
Na faailoa atu e Ieova iā Atamu ma Eva se tasi o laau i le faatoʻaga e ʻaina ona fua, ma fetalai atu, e feoti i laʻua pe a aai ai.
Na fouvale se tasi o agelu i le Atua. O lenā agelu leaga o Satani le Tiapolo.
E leʻi manaʻo Satani e usiusitaʻi Atamu ma Eva iā Ieova. O lea na ia faaaogā ai se gata e taʻu atu iā Eva, afai e na te ʻaina le fua o lenā laau, e lē oti o ia, ae o le a pei o le Atua. O se matuā pepelo lava lenā mea.
Faitau Atili
O le ā le Finagalo o le Atua mo le Lalolagi?
O loo faamatalaina i le Tusi Paia le māfuaaga na foafoaina ai e le Atua le lalolagi, le taimi o le a faamutaina ai puapuaga, ma le tulaga o le a iai le lalolagi i le lumanaʻi faapea i latou o le a ola ai i lenā taimi.


text:
TO’A 9 AUMALAGA ASIA AAI PAIA I ISARAELU
E to’a 9 le aofa’i o se aumalaga ua sauni latou te asia le aai paia i totonu o Isaraelu, le nofoaga na feafioa’i ai le Faaola faapea ai le Perofeta fai faaaliga a le Atua o Bahaullah lea e pei ona fa’auluulu i ai le Faatuatuaga Baha’i i le lalolagi ma Amerika Samoa nei.
O lenei aumalaga e aofia ai le susuga ia Taituuga Papalii, o lona faletua ia Tofaimalae ma o la alo e toalua, faapea ai lona uso o Satele Iupeli Kava, o lona faletua ma o la alo e toalua, faatasi ai ma se tamaitai talavou o le Faatuatuaga Baha’i o Matalena Tasele.
Na taua e le susuga Taituuga, o le latou malaga sa amata fuafua mai i le tausaga na te’a nei ma le faamoemoe, o le a faataunuuina pe a maea faauuga a le fanau i le tausaga aoga lenei.
“O lea la ua maea faauuga a le fanau, ma ua matou manatu ai loa e faataunuu le faamoemoe e pei ona fuafua mamao mai,” o le saunoaga lea a Taituuga.
Sa ia taua foi, o le autu atoa o lenei malaga, o le fia molimauina lea ma vaai tino i le nofoaga ma le aai sa savalia e le auauna fai faaaliga a le Atua, ina ia mafai ai ona latou molimauina le ofoofogia o galuega sa ia faia.
“Soo se tagata Baha’i lava, o le faanaunauga lava lea o lona loto ao soifua, e fia oo e vaai ma molimauina nofoaga ma le aai paia sa savalia e le mamalu o le Atua, poo Bahaullah le fai faaaliga a le Atua, o le autu moni foi lena o lenei faamoeome,” o le saunoaga lea a Taituuga.
O lenei malaga o loo faatupe lava e Taituuga ma Satele ma o la aiga, ma o se avanoa lelei foi lea latou te feiloai ai ma isi foi alo Samoa o loo galulue ai i le aai paia, i le avea ai o i latou ma misioane a le Atua aemaise ai o le faia o le galuega o le Toe Fuataina i le talalelei.
O le po o le aso Sa o le vaiaso fou ua faamoemoe e tuua ai e le au malaga lenei le atunuu mo Hawaii, faasolo atu ai i Kalefonia ma malaga tuu sa’o atu ai loa i le aai o Tel Avivi i Isaraelu.
O le susuga Taituuga ma lona aiga e toe taliu mai pe a tuanai le masina ae o Satele ma lona aiga e lua masina o le a malaga ese atu ai.


text:
Fepuari 29–Mati 6
ESETA 1-5
Pese 86 ma le Tatalo
Upu Tomua (3 minu. pe itiiti ifo)
ʻOA TAUTELE MAI I LE AFIOGA A LE ATUA
“Na Lagolagoina e Eseta Tagata o le Atua”: (10 minu.)
[Ia faaali le vitiō o le Faatomuaga o le Tusi o Eseta.]
Est 3:5-9—Na taumafai Hamanu e faaumatia tagata o le Atua (ia 130-131 ¶18-19)
Est 4:11–5:2—Na malosi atu le faatuatua o Eseta nai lo o lona fefe i le oti (ia 125 ¶2; 133-134 ¶24-26)
-
Saʻiliʻiliga Loloto mo ʻOa Faaleagaga: (8 minu.)
Est 2:15—Na faapefea ona faaalia e Eseta le lotomaulalo ma le pulea totino? (w06 3/1 9 ¶8)
Est 3:2-4—O le ā le māfuaaga atonu na musu ai Moretekai e ifo iā Hamanu? (ia 130 ¶18)
O le ā ua ou aʻoaʻoina mai i le faitau Tusi Paia o lenei vaiaso e faatatau iā Ieova?
O ā ni manatu mai i le faitau Tusi Paia e mafai ona ou faaaogā i le faiva i le fanua?
-
Faitau Tusi Paia: Est 1:1-15 (4 minu. pe itiiti ifo)
TOLENIGA MO LE FAIVA I LE FANUA
Uluaʻi Asiasiga: (2 minu. pe itiiti ifo) Ofo le polosiua Ia Faalogo i le Atua, ma faataatia se faavae lelei mo se toe asiga.
Toe Asiga: (4 minu. pe itiiti ifo) Ia faataʻitaʻi le auala e fai ai se toe asiga i se tasi na talia le polosiua Ia Faalogo i le Atua, ma talanoa le itulau 2-3. Faataatia se faavae lelei mo se isi toe asiga.
Suʻesuʻega Faale-Tusi Paia: (6 minu. pe itiiti ifo) Faataʻitaʻi le auala e faia ai se suʻesuʻega faale-Tusi Paia, e faaaogā ai le itulau e 4-5 o le polosiua E te Ola e Faavavau pe a E Faalogo i le Atua, pe afai na talia e le tagata o le aiga i le uluaʻi asiasiga le polosiua Ia Faalogo i le Atua. (km 7/12 2-3 ¶4)
AUALA E OLA AI O SE KERISIANO
Pese 71
Manaʻoga o le faapotopotoga: (10 minu.)
O ā Aogā ua E Maua Mai i le Polokalame ma le Faatulagaga Fou o le Sauniga?: (5 minu.) Talanoaga. Valaaulia le aofia e faailoa mai ni aogā ua latou maua mai i le faatulagaga fou o lenei sauniga. Faalaeiau tagata uma e sauniuni lelei ina ia mafai ona maua ni aogā atoatoa.
Suʻesuʻega Faale-Tusi Paia a le Faapotopotoga: ia mata. 10 ¶1-11, ma le pusa “O le ā le Umi o le Lāmala i Aso o Elia?” (30 minu.)
Autalu Puupuu le Sauniga ma ia Fai se Aotelega o le Sauniga o le Vaiaso Fou (3 minu.)
Pese 149 ma le Tatalo


text:
Faafesootaʻi Mai i Matou
E matou te fiafia e fesoasoani iā i latou e naunau i le Tusi Paia ma la matou galuega o loo faia i le lalolagi aoao. Ia faafesootaʻi Molimau a Ieova i lou vaipanoa e ala i se tasi o auala o loo taʻua i inei.
Vili pe tusi mai iā i matou e faaaogā ai faamatalaga o loo taʻua i lalo
Pasili
Associação Torre de Vigia de Bíblias e Tratados
Rodovia SP-141, km 43
Cesário Lange, SP
18285-901
BRAZIL
+55 15-3322-9000
Itula e Tatala ai le Ofisa
Aso Gafua i le Aso Faraile
8:00 a.m. i le 5:00 p.m.


text:
Fia fa’atupe sau Poloketi mo Fanau i le Tu’uaga?
O lo ua i ai le meaalofa sili ua saunia e le Matagaluega o Alamanuia Lautele a le tatou Malo, i lana Polokalama o le Matua Faitama o Tautua mo Fanau ua fa’aigoaina o le “I CARE” ua mafai ona tu’uina atu ai se fesoasoani tupe e faatino fa’atasi ai e i latou ma so’o se fa’alapotopotoga lava ua mae’a lesitalaina, ma ua ai fo’i lana “EIN” Number ma ua mae’a taua’aoina i ai e le Malo o Amerika Samoa le latou tusi pasi e le totogia ai se latou Lafoga fa’aletausaga.
O le isi lea mea e tatau ona agava’a ai lau fa’alapotopotoga, o le aofa’i o le fanau e i le va o le 7-13 tausaga e mafai ona e fa’apotopotoina mo lau poloketi i lenei tu’uaga o a’oga.
Ua fa’atulaga le foa’i tupe lea mai le Polokalama a le “I CARE” i le aofa’i o le fanau lea e mafai ona e tautuaina i aso atofa o le poloketi fa’apitoa e tatau ona atoa lelei le 30 aso, ae le tatau ona itiiti atu i le 3 aso o le vaiaso e tasi, ae ta’i 4 itula le umi o le vasega e tasi.
Ua fa’ailoa mai o le Fa’apotopotoga e mauaina le 150 tamaiti e fa’atasia i lana Poloketi mo le 30 aso o le tu’uaga lenei, ua atofaina ia te i latou le $7,500. E lua avanoa mo lea ituaiga o talosaga o lo’o ua i ai mo so’o se fa’alapotopotoga o mo’omia se fa’atupega.
O avanoa e lua mo le 125 tamaiti e auai i le poloketi mo le 30 aso o lenei tu’uaga ua fa’atulaga le tinoitupe e $7,000. O avanoa fo’i e lua e mafai ona talosaga mai ai ni fa’alapotopotoga e maua le 100 tamaiti mo le 30 aso e faia ai latou aoaoga fa’apitoa i lenei tu’uaga ua atofaina i ai le $6,500.
E lua fo’i avanoa mo ni talosaga a ni fa’alapotopotoga o maua le 75 tamaiti mo le latou poloketi i le 30 aso o le tu’uaga ma e maua le $6,000.
Ma tinoitupe e lua ta’i $5,500 mo ni fa’alapotopotoga e mafai ona latou tautuaina le ta’i 50 o tamaiti mo le 30 aso o lenei vaitu’uaga. O le aofa’i o nei avanoa e talosaga ai e 10, ma o se mea sili lea ona lelei mo so’o se fa’alapotopotoga o lo’o taumafai e tautuaina le fanau iti i vaitaimi o le tu’uaga nei tinoitupe ua atofaina mai e le “I Care”.
E tusa ai ma lisi o agava’a mo ituaiga o fanauiti e mafai ona aofia i lau poloketi fa’apitoa, ua mana’omia oe le fa’alapotopotoga ona fa’amaumau mai igoa o le fanau, latou tausaga ma aso fanau, fa’apea fo’i ma latou numera saogalemu, ma nu’u o lo’o alaala ai le fanau iti ua aofia i lau poloketi 2012.
O lo ua mana’omia lava ona aumaia e lau poloketi le fanau mai aiga o lo’o vaivai le tamaoaiga, ma e alagatatau ai ona e fa’amauina mai fo’i le aofa’i o le tupe maua a aiga o le fanau i le tausaga. E mafai ona maua lea tulaga, i se ulusiaki a le sui faigaluega o aiga ta’itasi o le fanauiti o auai i lau polokalama.
E le gata la ina aumaia le tinoitupe mai le “I Care” e fa’atautaia ai lau polokalama, ae ua ofoina mai fo’i mea’ai mama, vaiinu suamalie e alagatatau ma mea’ai paleni e i latou mo lau poloketi i aso e fa’atautaia ai.
Ua fa’amauina, o lenei polokalama o le lona tolu ai lea o tausaga o latou fa’atautaia, ma ua iloga le matagofie fo’i o poloketi fa’atautaia na latou pa’aga i tausaga ua tuana’i e lua. O lo’o ua fautuaina mai, ia taumafai so’o se fa’alapotopotoga lava e talia a latou talosaga mo nei tinoitupe e fa’atautaia ai, ina ia latou fiafia e fa’aulufale mai tamaiti o aiga o e o lo’o tautua i le militeri, aua o lo’o mo’omia e nei fanau le auaunaga lenei e mafuta i ai i latou a’o tatalia le toe taliu mai o latou tama po’o tina o lo’o tautua i le tafa o taua.
Ua fa’ailoa mai e i ai polokalama matagofie e mafai ona fa’atautaia i nei poloketi fa’atupe e le “I Care” ma e fa’afiafia ai lava le fanau iti e feso’ota’i ma isi a latou uo fou, po’o e fo’i ua loa o latou mafuta ma fa’amasani.
Ua fa’amamafa mai lava e le “I Care” o lau gaoioiga ma le fa’atinoina o lau Poloketi Fa’apitoa Tu’uaga o Aoga 2012, e le tatau ona fa’amoemoe tasi i le tinoitupe lea e taua’aoina mo lona fa’atupega, ae tatau fo’i ona e sauni oe le fa’alapotopotoga mo sau vaega fai i le galuea’ina ia manuia lau taumafaiga i lenei tausaga.
O lou lelei fo’i i lenei tausaga, e mafai ona toe fa’amanuiaina fo’i sau talosaga i nisi tausaga o lumana’i, ina ia so’o ai le fau ma le fau i lenei lava polokalama “I Care.”
Manatua o lau talosaga e ao ina faia a’o le taina le 12:00 i le aoauli o le aso Faraile nei Iuni 8, 2012, aua le fa’atali, ae saili sau fesoasoani mo lou fa’amoemoe.


text:
FESILI 5
Ae Faapefea pe Afai e Soonafai Aʻu e Isi i le Aʻoga?
O LE Ā E TE FAIA?
Se mea e ono tupu: Ua matuā lē toe fia alu lava Thomas i le aʻoga, e amata atu i le asō. Ua māfua ona o mea na faasolosolo ona tutupu talu mai le tolu masina ua mavae. Na faia e tamaiti i le aʻoga ni tala taufaaleaga e uiga iā te ia. Ona sosoo ai lea ma le valaau o ia i ni igoa e faamāsiasi ai. O isi taimi e sau se isi tamaitiiti ma unaʻi i lalo tusi a Thomas o loo uu, ma faafoliga mai e pei o se mea e leʻi fuafuaina. A lē o lenā e mulimuli mai ni tamaiti i ona tua ona tulei lea e se tasi Thomas, ae a faasaga atu o ia i tua e na te lē iloa po o ai na tuleia o ia. I le aso ananafi, na matuā ogaoga le auala na soonafai ai Thomas, ina ua ia maua se feʻau mai i le Initaneti na faafefe ai o ia . . .
Pe ana faapea o oe o Thomas, o le ā le auala e te tali atu ai?
IA NOFO MA MAFAUFAU LELEI
E lē faapea ua matuā leai se mea e mafai ona e faia. O le mea moni, e mafai ona e tetee atu i se tasi e soona faia oe e aunoa ma le faamisa. E faapefea ona e faia lenā mea?
AUA LE TALI ATU. Ua faapea mai le Tusi Paia: “O le tagata valea e na te sasaa uma mai lona ita, a o lē e atamai, e taofiofi i lona ita seʻia mavae le faafitauli.” (Faataoto 29:11) Ia faaalia pea le toʻafilemu i le tele e mafai ai, e tusa lava pe e te lagona le lē fiafia. O le faia faapea, atonu o le a fiu ai lē o loo soona faia oe.
AUA LE TOE TAUI ATU. Ua faapea mai le Tusi Paia: “Aua le taui atu le leaga i le leaga i se tasi.” (Roma 12:17) O le toe taui atu, o le a faateteleina ai le faafitauli.
ʻALOFIA TULAGA E ONO TUPU AI LE VEVESI. Ua faapea mai le Tusi Paia: “O lē ua iai le utaga mamao e na te iloa atu le mala ma lafi ai.” (Faataoto 22:3) I le tele e mafai ai, ia ʻalofia tagata e faatupu vevesi ma ʻalofia tulaga e ono soonafai ai oe e isi.
TALI ATU I SE AUALA E LEʻI FAATALITALIA E LĒ O LOO SOONA FAIA OE. Ua faapea mai le Tusi Paia: “O le tali filemu e liliueseina ai le ita.” (Faataoto 15:1) E mafai ona e fai atu se tala e mālie i le faalogo. O se faataʻitaʻiga, pe a soonafai oe e se isi i faamatalaga e faapea e te lapoʻa, e mafai ona e ʻata ma tali atu, “Ia atonu e mafai ona toe lusi nisi oʻu pauna.”
ALU ESE. Ua faapea mai Nora o se tamaʻitaʻi e 19 ona tausaga: “O lou lē tali atu ma alu ese, e faailoa atu ai e faatagata matua lou mafaufau, ma e te lē tuu atu ai se avanoa i lē o loo soona faia oe e iai sona aafiaga tele iā te oe. E faaalia ai o loo mafai ona e pulea ou uiga, o se mea e lē o mafai ona fai e le tagata o loo soona faia oe.”—2 Timoteo 2:24.
IA FAAMALOSIA LOU LAGONA MAUTINOA. E mafai ona mātauina e i latou o loo soona faia isi, ē e lē o iai ni lagona mautinoa e faatatau iā i latou lava. O lea, e latou te soona faia ai i latou e lē o iai ni lagona mautinoa, talu ai e latou te ono lē toe tali atu. I se faaeseesega, o le a lē toe soona faia oe e isi, pe a latou mātauina e te lē o faatagaina i latou e soona faia oe.
TALANOA I SE ISI TAGATA. Ua faapea mai se tasi sa avea ma faiaʻoga: “Ou te faalaeiau atu i so o se tasi o loo soonafai e isi, ina ia talanoa atu i isi tagata i lona faafitauli. O le mea e tatau ona fai, ma e mafai foʻi ona ʻalofia ai le soona faia o isi.”


text:
Mataupu 8
O le papatisoina o tamaiti o se mea leaga inosia—Ua ola tamaiti laiti ia Keriso ona o le Togiola—O le faatuatua, salamo, agamalu ma le maualalo o le loto, mauaina o le Agaga Paia, ma le tumau e oo i le iuga, e tau i le olataga. E tusa o le 401–421 T.A.
1 O se tusi a lou atamā o Mamona, na tusi mai ia te au, o Moronae; ma sa tusi mai ia te au ae lei pine ona uma ona valaauina o au i le galuega. Ma sa faapenei ona ia tusi mai ia te au, fai mai:
2 Lou atalii pele e, Moronae, ou te olioli tele ona ua manatu mai lou Alii o Iesu Keriso ia te oe, ma ua ia valaauina oe i lana auaunaga, ma i lana galuega paia.
3 Ou te manatu pea ia te oe i au talosaga, ma tatalo atu pea i le Atua le Tamā, i le suafa o lona Alo Paia, o Iesu, ia ona tausia oe, e ala i lona aagalelei e le gata ma lona ealofa tunoa, i le tumau i le faatuatua i lona suafa e oo i le iuga.
4 Ma o lenei, lou atalii e, ou te tautala atu ia te oe e uiga i lena mea ua ou faanoanoa tele ai: aua ou te faanoanoa i le tutulai mai o ni afinauga i totonu o outou.
5 Aua, afai ua ou iloaina le mea moni, sa i ai ni finauga i totonu o outou e uiga i le papatisoina o a outou fanau laiti.
6 Ma o lenei, lou atalii e, ou te manao ia e galue ma le filiga, ina ia aveeseina lenei sese tele mai totonu o outou; ona, o le faamoemoe lenei ua ou tusia ai lenei tusi.
7 Aua e lei pine ona mavae ona ou iloa o nei mea mai ia te oe, sa ou ole atu i le Alii e uiga i le mataupu. Ma sa oo mai ia te au le aafioga a le Alii e ala i le mana o le Agaga Paia, ua fetalai mai:
8 Faalogo mai i upu a Keriso, lou Togiola, lou Alii ma lou Atua. Faauta, ou te lei sau i le lalolagi e valaau atu i e amiotonu ae o e agasala ia salamo; ua le manaomia e e ua amaloloina se fomai, ae o i latou o e ua mamai; o le mea lea, ua emaloloina itamaiti laiti, ona ua le mafai ona latou faia se oagasala; o le mea lea ua aveese mai ia te i latou, ia te au, le fetuu o uAtamu, ua leai ai sona mana i luga o i latou; ma ua aveese atu le tulafono o le fperitomeina, e ala ia te au.
9 Ma o le ala lenei na faaali mai ai e le Agaga Paia ia te au le afioga a le Atua; o le mea lea, lou atalii pele e, ua ou iloa ai o se ula totoa i luma o le Atua, lo outou papatisoina o fanau laiti.
10 Faauta ou te fai atu ia te outou o le mea lenei ia outou aoao atu—o le salamo ma le papatisoga ia i latou o e ua atali atu ma mafai ona faia le agasala; ioe, aoao atu i matua e tatau ona latou salamo ma papatisoina, ma faalotomaualalalo i latou lava e pei o a latou efanau laiti, ma o le a faaolaina ai i latou uma faatasi ma a latou fanau laiti.
11 Ma e le manaomia e a latou afanau laiti se salamo, po o le papatisoga. Faauta, o le papatisoga ua mo le salamo i le faataunuuina o poloaiga mo le efaamagaloina o agasala.
12 Ae o afanau laiti ua ola ia Keriso, mai lava i le faavaega o le lalolagi; afai ua le faapea, o le Atua o se Atua faaauau, ma o se Atua feliuliuai foi, ma o se ua efaailoga tagata; ona o le a le toatele o fanau laiti ua feoti e aunoa ma le papatisoga!
13 O le mea lea, afai e le mafai ona faaolaina o fanau laiti e aunoa ma le papatisoga, po ua latou o atu i le seoli e le gata.
14 Faauta ou te fai atu ia te oe, o ia o le ua manatu ua manaomia e fanau laiti le papatisoga ua i ai o ia i le au oona ma fusi o le amioletonu; aua ua le i ai ia te ia le afaatuatua, faamoemoe, po o le alofa mama; o le mea lea, afai e vavae ese o ia ao i ai ia te ia lea manatu, o le a alu ifo o ia i lalo i seoli.
15 Ona ua matua leaga lava le amioleaga o le manatu e faapea e faaolaina e le Atua se tasi tamaitiiti ona ua papatisoina, ae o le a fano le tasi ona ua le papatisoina.
16 Oi talofa ia te i latou e faapiopioina ala o le Alii i lenei ala, ona o le a fano i latou vagana ai ua latou salamo. Faauta, ou te tautala atu ma le lotoa, ona ua ou maua le apule mai le Atua; ma ou te le fefe po o a mea e mafai ona faia e tagata; ona e elafo ese i fafo e le ialofa ua atoatoa le fefe uma.
17 Ma ua tumu au i le aalofa mama, le alofa tumau-faavavau lea; o le mea lea, ua tutusa fanau laiti uma ia te au; o le mea lea, ua ou alofa i efanau laiti i se alofa ua atoatoa; ma ua tutusa i latou uma ma ua tofusia i le olataga.
18 Ona ua ou iloa o le Atua e le o se Atua faaauau, po o se tagata ua feliuliuai; ae ua ale feliuliuai o ia mai le faavavau eatoa i le faavavau atoa.
19 E le mafai e afanau laiti ona salamo; o le mea lea, o se amioleaga tele le faafitia o le alofa mutimutivale mama o le Atua mai ia te i latou, ona ua ola uma i latou ia te ia ona o lona ealofa mutimutivale.
20 Ma o ia o le e fai mai e manaomia e fanau laiti le papatisoga ua ia faafitia le alofa mutimutivale o Keriso, ma fai ma meanoa lana atogiola ma le mana o lana togiola.
21 Oi talofa i e faapea, ona ua latou onofia i le oti, aseoli, ma le emafatia e le gata. Ou te tautala atu ia upu ma le lotoa; ua poloaiina ai au e le Atua. Ia outou faalogo i ai ma uai i ai, a leai o le a tutu e faasaga ia te outou i le inofoa-faamasino o Keriso.
22 Aua faauta, ua aola fanau laiti uma ia Keriso, ma i latou uma foi o e ua aunoa ma le etulafono. Aua e oo mai le mana o le itogiola i luga o i latou uma o e ua aunoa ma le tulafono; o le mea lea, o ia o le ua le tausalaina, po o ia o le ua le i lalo o se tausalaga, e le mafai ona salamo; ma o e faapena ua le aoga i ai le papatisoga—
23 Ae o se ulaga i luma o le Atua, ua faafitia ai le alofa mutimutivale o Keriso, ma le mana o lona Agaga Paia, ma le tuuina atu o le faalagolago i galuega amamate.
24 Faauta, lou atalii e, e le tatau lava ona i ai o lenei mea; ona o le asalamo e mo i latou ua i ai i lalo o le tausalaga ma lalo o le fetuu o le tulafono ua solia.
25 Ma o fua muamua o le asalamo o le epapatisoga; ma o le papatisoga e oo mai e ala i le faatuatua e faataunuu ai poloaiga; ma o le faataunuuina o poloaiga e maua ai le ifaamagaloina o agasala;
26 Ma o le faamagaloina o agasala e maua ai le aagamalu, ma le maualalo o le loto; ma o le agamalu ma le maualalo o le loto e oo mai ai le asiasiga a le eAgaga Paia, o le iFaamafanafana lea na te faatumuina le tagata i le ofaamoemoe ma le ualofa atoatoa, o le alofa lea e tumau e ala i le ffiliga i le gtatalo, seia oo mai le iuga, pe a mau le lau paia uma faatasi ma le Atua.
27 Faauta, lou atalii e, o le a ou toe tusi atu ia te oe pe a le vave ona ou alu atu i fafo e faasaga ia sa Lamanā. Faauta, o le afaamaualuluga o lenei atunuu, po o tagata o sa Nifaē, ua faamaonia ai lo latou faaumatiaga vagana ai o le a latou salamo.
28 Ia e tatalo mo i latou, lou atalii e, ina ia oo mai le salamo ia te i latou. Peitai faauta, ou te fefe nei le toe ataumafai le Agaga ia te i latou; ma i le vaega lenei o le laueleele, o loo latou saili foi e tuu i lalo le mana ma le pule atoa lea ua sau mai le Atua; ma ua latou eteena le Agaga Paia.
29 Ma ina ua uma ona latou teena se malamalama tele faapea naua, lou atalii e, o le a vave ona fano o i latou, i le faataunuuina o valoaga na fetalaia e perofeta, faapea foi ma fetalaiga a lo tatou Faaola lava ia.
30 Tofa ia, lou atalii e, seia ou tusi atu ia te oe, pe seia ou toe feiloai ma oe. Amene.


text:
Zedge Ringtone Index
Ringtones on Zedge
- | 1 | 2 | 3 | 4 | 5 | 6 | 7 | 8 | 9 | A | B | C | D | E | F | G | H | I | J | K | L | M | N | O | P | Q | R | S | T | U | V | W | X | Y | Z
Found 59235 ringtones starting with letter «B» | Page 71 of 847
Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - Bachna Ae Haseeno - bachna ae haseeno - Bachna Ae Haseeno - Bachna Ae Haseeno 00 - Bachna Ae Haseeno 01 - Bachna Ae Haseeno 1 - Bachna Ae Haseeno 1 - Bachna Ae Haseeno 1 - Bachna Ae Haseeno 2 - Bachna Ae Haseeno 2 - Bachna Ae Haseenosms - Bachna Ae Haseno - Bachna Ae Haseno - Bachna Ae Haseno - Bachna Ae Hasino - Bachna Ae Hasino - Bachna Ae Hasino - Bachna Ae Hasino - Bachna Ae Hasino - Bachna Ae Hasino - Bachna Ae Hasino - Bachna Ae Hasino - Bachna Ae Hasino - Bachna Ae Hasino - Bachna Ae Hasino - Bachna Ae Hasino - Bachna Ae Hasino - Bachna Ae Hasino - Bachna Ae Hasino - Bachna Ae Hasino - Bachna Ae Hasino - bachna ae hasino - Bachna Ae Hasino Rt


text:
MATAUPU AUTŪ | FAITAUGA TUSI PAIA—AUALA E MAUA AI AOGĀ
Aiseā e Faitau ai le Tusi Paia?
“Sa ou manatu e matuā faigatā ona malamalama i le Tusi Paia.”
—Jovy
“Na ou manatu e lē maua ai se fiafia.”
—Queennie
“Na lē oso soʻu fia faitau ina ua ou vaai i le telē o le Tusi Paia.”
—Ezekiel
Pe na e taumafai e faitau le Tusi Paia ae na taofia oe ona o faalogona e pei o loo taʻua i luga? O le toʻatele e foliga mai e faigatā ona latou faitauina le Tusi Paia. Ae faapefea pe a e iloaina e mafai ona fesoasoani le Tusi Paia iā te oe e maua ai se olaga fiafia ma faamalieina? E faapefea pe a e iloa ane e iai isi auala e mafai ona faitau ai le Tusi Paia i se auala e te fiafia ai? Po o le a e lotomalie e vaai i aogā e te mauaina mai i le Tusi Paia?
Seʻi manatu i faamatalaga a nisi na mauaina aogā ina ua amata ona latou faitauina le Tusi Paia.
Ua faapea mai Ezekiel ua silia teisi i le 20 ona tausaga: “I le taimi muamua sa pei aʻu o se tagata o loo aveina se taavale ae e lē iloa le mea o loo agaʻi i ai. Ae o le faitauina o le Tusi Paia ua fesoasoani iā te aʻu e maua ai se olaga e iai se uiga. O loo maua ai le tele o fautuaga aogā e mafai ona ou faaaogāina i aso uma.”
Ua faapea mai Frieda lea e silia i le 20 ona tausaga: “Sa masani ona ou maitaita. Ae o laʻu faitauga Tusi Paia ua mafai ai ona ou pulea aʻu lava. Ua faigofie ai ona ou faifaimea ma isi ma tele ai aʻu uō.”
O Eunice o se fafine ua silia ma le 50 ona tausaga. Ua ia faapea mai e faatatau i le Tusi Paia: “Ua mafai ona fesoasoani e faaleleia ai oʻu uiga, lea ua suia ai aʻu masaniga lē lelei.”
E pei o i latou na ma le faitau miliona o isi tagata, ua latou iloaina o le faitauina o le Tusi Paia e mafai ai foʻi ona e maua se olaga fiafia. (Isaia 48:17, 18) O nisi nei o vala e mafai ona fesoasoani ai le faitauina o le Tusi Paia iā te oe: faia ni filifiliga lelei, maua ni uō moni, taulimaina le popole, ma le vala e sili ai, o le aʻoaʻoina lea o le upu moni e faatatau i le Atua. O fautuaga o loo i le Tusi Paia e mai i le Atua, ma e te maua iʻuga lelei pe a e mulimuli i ai. E lē aumaia e le Atua ni fautuaga leaga iā i tatou.
O le mea tāua, ia amata lau faitauga Tusi Paia. O ā ni auala aogā e faigofie ona amata ma e maua ai le fiafia i lau faitauga Tusi Paia?


text:
“Salu ma Savusa” sui tauva mo le tofi kovana ma le lutena kovana 2012
I se fa’atasiga a aiga, uo fa’atasi ai ma nisi o le au tusitala o le atunu’u, i le Aso To’ona’i ua te’a, na fa’alauiloa aloa’ia ai e le tamaitai fomai ia Dr. Salu Hunkin-Finau, lona avea ma sui tauva o le tofi kovana mo Amerika Samoa, i le faiga palota a Amerika Samoa, i le masina o Novema o le tausaga lenei.
Na saunoa Hunkin-Finau e fa’apea, o lana paga mo le tofi o le lutena kovana ua ia filifilia ai le susuga ia Iuniasolua Savusa, o se tasi o alo o le atunu’u ua silia ma le 30 tausaga o tautua i vaega’au a le malo tele ma e le’i umi ona litaea mai i ona tiute fa’alemiliteri.
Na litaea Savusa mai lona tofiga o le Command Sergeant Major o le vaega au a le Ami.
O le manulauti ua ta’ita’ia ai taumafaiga a “Salu ma Savusa”, e pei ona sa fa’alaua’itele i le fa’aiuga o le vaiaso, “Ua o’o i le Taimi”.
O Hunkin-Finau, sa avea ma peresitene o le Kolisi Tu’ufaatasi o Amerika Samoa i ni tausaga ua tuana’i, ma o le tikeri foma’i o lo o ia umia i le taimi nei, o se tikeri i tulaga o a’oa’oga, mai i le iunivesite a Hawaii i Manoa.
I lana saunoaga i le taimi o le fa’atasiga, sa taua ai e Hunkin-Finau e fa’apea, ua i ai nei nisi o sui tauva mo le tofi kovana. “Oute faafetai...i ou tuagane ua lafo aao mo lenei tauvaga. Oute faamalo i ai, aua e tasi lava le auga. Oute manatu matou te mananao lava i le mea e tasi, ina ia saili se malo e fesoasoani i ona tagata”.
Sa ia taua fa’apea, “o le fesili autu o lenei aso: o le a le mafuaaga ua ou fia alu ai i lenei tauvaga?”
“Oute manatua ai i le tala...ia Moretekai ma Eseta. Manaia le tala, aua ua avea Eseta ma masiofo. O le taimi lena o le saua o tagata i le aiga o Isaraelu. Ona faapea lea o se faamatalaga a Moretekai ia Eseta - Eseta, e le’i filifilia oe o lou aulelei. Leai. Atonu UA O’O I LOU TAIMI e te fesoasoani ai ma laveai i tagata i lou nu’u,” o a Hunkin-Finau lea.
“Ona ou faapea lea, o le autu lena o le ma tula’i ma Savusa - ‘Ua o’o i le taimi’,” o upu ia Hunkin-Finau, o se tasi o alo o le atunu’u ua loa lana tautua i tulaga o aoaoga i Amerika Samoa. “Ua sili nei i le 30 tausaga la’u tautua i totonu o le malo i le tulaga o aoaoga.”
“Ma o nisi o outou i lenei faatasiga sa avea au ma a outou faiaoga - ma nisi o a outou fanau, sa ou faiaoga ai,” o upu ia a Hunkin-Finau.
O le galuega faiaoga muamua lava a Hunkin-Finau sa tulai mai i le Aoga Maualuga a Leone mai le tausaga 1968 i le 1971.
Saunoa foi Hunkin-Finau fa’apea, o le tulaga lelei ma le mao’ae o se atunu’u, pe o le faigamalo, e iloa lea i le lelei ona a’oa’oina ona tagata, ma ulufale atu i galuega i totonu o se faigamalo po o pisinisi tua.
Sa fa’ailoa foi e Hunkin-Finau fa’apea ua leva tausaga o u’una’i atu ia e nisi o uo ma aiga, ina ia tauva mo le tofi kovana. “Alu, alu e fa’aaoga lou poto sa aumai e le Atua e tauva o le tofi. O la’u tali i ai, e le’i o’o i lo’u taimi’. O la’u tali fo’i i ai - o ‘au o le faiaoga, e le o se tagata i tulaga faapolokiki,” o upu ia Hunkin-Finau.
“Ae o lenei aso ua faia ai la’u filifiliga ma faailoa atu, ua ou tali i le valaau e avea ma sui tauva o le kofi kovana. Ua o’o i le taimi e tali atu ai i le valaau mo se suiga i le malo e saili ai se taitai e taitaiina le atunu’u i se tulaga filemu, lelei ma le faaeeina o le malo,” o upu ia a le sui tauva.
Sa ia saunoa foi faapea o lenei palotaga e le faapea pe o ai e matai, o ai e maualuga lona tulaga, pe o se sui tauva o se tamaitai pe o le ali’i; ae o lenei palotaga, pe o le tauvaga o le tofi, ina ia sailia se ta’ita’i e ta’ita’iina le malo ina ia manuia ona tagata.
“O le mea moni, ua o’o i le taimi e tulai ai se tamaitai e taitai ma tautuaina le tatou malo, aua, e au le ina’ilau a tamaitai,” o a Hunkin-Finau lea. “E ma ofoina atu ma le susuga ia Savusa le malosi, le poto ma le atamai mai le Atua, e tautuaina le tatou malo ma ona tagata.”
I vaiaso o i luma ua faamoemoe sui tauva e fa’asalalauina atu i le atunu’u a la fuafuaga, polokalama fesoasoani ma nisi mataupu mo le tulaga lelei o le malo ma le atunu’u pe afai e faamanuiaina.
Sa faafetaia e Hunkin-Finau le susuga ia Savusa i le talia o le valaau e avea ma sui tauva lutena kovana. Taua e Hunkin-Finau ua silia ma le 30 tausaga o tautua Savusa i le militeri ma o lona atamai faataitai e mao’ae ma taua mole malo.
I lana saunoaga fa’apitoa, sa fa’afetai Savusa i le Atua ona o lenei avanoa taua ua ia maua e tautua ai le atunu’u ma ona tagata, ina ua maea le 36 tausaga sa ia tautua ai i le militeri. Sa ia taua faapea sa ia tuua le atunu’u e tautua le malo tele i ala lea i le militeri.
E pei ona taua i faamaumauga a le militeri, o nisi o nofoaga i atunu’u mamao sa tautua ai Savusa e aofia ai le taua i Iraq ma Afganistan, lea na avea ai o ia ma taitai o nisi o vaega a le militeri.
Saunoa Savusa, o se tasi o fesili tula’i mai i le atunu’u - pe aisea ua ia litaea ai ona alu sa’o lea e avea ma sui tauva mo le tofi lutena kovana?
Na ia ta’ua, ua ia talitonu o lo’o i ai lona poto masani fa’ataitai o vaega au e mafai ona fesoasoani ia Hunkin-Finau mo le taitaiga o le malo o Amerika Samoa i se tulaga sili atu nai le mea o lo o i ai nei.
O se tasi o fesili tulai mai i le atunu’u - pe aisea ua ia tauva ai ma se tamaitai? O le tali, “oute vaai ia Salu e le o se tamaitai, ae o se ta’ita’i. O se ta’ita’i e mafai ona taitai ina le atunu’u i se tulaga e sili atu i le lumana’i e manuia ai le atunuu,” o lana upu lea.
O se isi fesili sa taua e Savusa o lo’o tulai foi i totonu o le atunu’u, pe aisea ua tauva ai se tamaitai i le tofi kovana, ma o le tali, “aisea e le mafai ai? O Salu o se taitai lelei.”
Saunoa foi Savusa, o se tasi o tomai ia te ia o le faufautua ma o lea tomai faapitoa e mafai ona ia faufautua ia Salu aua le taitaiga o le malo.


text:
Tala o Faamasinoga
SASA LONA TOALUA I LE LAUPAPA
O le alii mai Pago Pago lea na tuuaia e le malo i lona sasaina lea o le ulu o si ona faletua i se fasi laupapa, ua molia nei e le malo i le moliaga mamafa o le faaoolima i le tulaga lua, faapea ai ma moliaga mama e lua ia na ulua’i tuuaia ai o ia e le malo, o le faatupu vevesi i nofoaga faitele, atoa ai ma lona save’uina lea o le filemu i totonu o le lotoifale o lona aiga.
O moliaga faasaga i lenei tama talavou na afua mai i se vevesi na tulai mai i le va o ia ma lona toalua, ina ua fai atu le fafine i le ua molia e aua le alu e inu pia.
Na amata le vevesi i se taugaupu i le va o le ulugalii, ma faai’u ai i le oso o le ua molia i lana taavale, ua faaola, ma alu ese atu loa i se saoasaoa uiga ese e pei ona taua i faamaumauga a le malo, peitai na uu e le fafine se atigi fagu ma togi ai le taavale, ma avea ai ma itu na toe tu ai le taavale, oso i fafo le ua molia ma aapa atu i se fagupia e le’i tatalaina ma togi ai lona toalua peitai na misi e le’i lavea.
Fai mai faamaumauga a le malo, o le taimi lea na tago atu ai loa le ua molia i se fasi laupapa o loo taatia ane i tafatafa o le vaega o loo tula’i mai ai le vevesi, ma ia taina ai le ulu o lona to’alua ma ta’e ai, ma auina atu ai loa si fafine i le falemai mo togafitiga i lona manu’a.
E $5,000 le tupe lea ua faatulaga e le faamasinoga e tatala ai le ua molia i tua e faatalitali ai taualumaga o lona faamasinoga.
(The English version of this court brief, “DOMESTIC VIOLENCE CASE”, was published in yesterday’s Samoa News, Thursday, April 26, 2012, and can be found on samoanews.com.)
ASOSALAUPAMA PAAGA
O le masina fou ia Me lea ua toe faatulaga i ai e le faamasinoga maualuga le isi iloiloga o le mataupu a le alii o Asosalaupama Paaga, ma le tuutuuga e tatau ona oo atu i le iloiloga lea, ua feololo se tupe ua totogi e Paaga i le faamasinoga, mai lana salatupe e $2,000 sa poloaina o ia na te toe totogiina, ina ua tuuina atu lona faasalaga e le faamasinoga.
O Paaga na ta’usala e le faamasinoga i lona umia faasolitulafono o ni vaega o mariuana, e afua mai i se faalavelave na tulai mai i le masina o Ianuari 2011, ma tuuina atu ai loa lana faasalaga i le masina o Oketopa 2011 e faanofovaavaaia ai o ia mo le 5 tausaga, i lalo o poloaiga e ao ona ia usita’i i ai, ma o se tasi o ia poloaiga o lona totogiina lea o le salatupe e $2,000.
Na faailoa e le loia a Paaga ia Leslie Cardin i luma o le faamasinoga maualuga i le vaiaso nei e faapea, o loo usitaia uma e Paaga tuutuuga o lana faanofovaavaaia, talu mai le taimi na tuuina mai ai lana faasalaga seia oo mai i le taimi nei, peitai na saunoa le alii faamasino sili ia Michael Kruse e faapea, o lea e lei maea ona totogi e Paaga lana salatupe sa poloaina ai o ia e totogi.
“O le mafuaaga lena na le mafai ai ona tuuina atu Paaga e loka i le falepuipui, ina ia mafai ona ia totogi lana salatupe e $2,000,” o le saunoaga lea a Kruse i le loia a Paaga o Cardin, ma ia poloaina ai loa le toe valaauina o le isi iloiloga mo le mataupu a Paaga i totonu o le 30 aso, ina ia iloa ai le tulaga o le totogiina e le ua molia o lana salatupe.
Na toe faamanatu foi e le alii faamasino sili ia Cardin, e talanoa ia Paaga e faamanino atili ia te ia le taua tele o le totogiina lea o le salatupe.
(The English version of this court brief, “ASOSALAUPAMA PAAGA”, was published in the Samoa News, Monday, April 23, 2012 edition, and can be found on samoanews.com.)


text:
MATAUPU AUTŪ
Lotomafatia o Talavou
—Māfuaaga ma Fesoasoani
UA FAAPEA mai Anna *: “Pe a lofitūina aʻu i mafatiaga, ou te lē toe fia faia se mea e oo lava i mea e masani ona ou fiafia e fai. E pau le mea ou te manaʻo e fai o le moe. E masani ona ou manatu e leai se tasi e alofa iā te aʻu, lagona le lē aogā, ma ua avea aʻu ma avega mamafa i isi.”
Ua faapea mai Julia: “Na ou mafaufau ou te pule i loʻu ola. Peitaʻi, ou te leʻi fia oti. E pau le mea na ou manaʻo ai o le aveesea o ia faalogona. O aʻu o se tagata e lotoalofa, ae pe a ou mafatia, ou te lē toe popole i se tagata po o se mea.”
E pe ā ma le 13 tausaga o Anna ae pe tusa o le 14 tausaga o Julia, na aafia ai i laʻua i le lotomafatia. O nisi talavou * e na o sina taimi e mafatia ai, ae o Anna ma Julia na matuā mafatia i ni vaiaso po o ni masina foʻi. Ua faapea mai Anna: “E tai pei o loo e iai i totonu o se ana pogisa e leai se auala e sao ai i fafo. E pei ua lē sagatonu lou mafaufau ma suia atoa ou uiga.”
E taatele le tulaga na aafia ai Anna ma Julia. Ua faatupulaʻia le aafia o talavou i le lotomafatia, ma “o le pogai lea o faamaʻi ma le lē atoatoa o le malosi e aafia ai tama ma teine i le va o le 10 i le 19 tausaga,” o le faamatalaga lea a le Faalapotopotoga o le Soifua Mālōlōina i le Lalolagi.
E aliaʻe mai āuga o le lotomafatia pe a faasolo ina avea le tamaitiiti ma tagata matua, ma e ono lē moe lelei ai, suia le auala e taumafa ai, ma suia ai le fuaitino. Atonu e aliaʻe mai foʻi faalogona o le lotovaivai, leai se faamoemoe, faanoanoa, ma faalogona e leai se tāua. O isi āuga e aofia ai le lē fia auai i ni faatasiga, faigatā ona uaʻi i se mea pe galogalo foʻi mea, mafaufauga ma gaoioiga e fia pule i le ola, ma isi āuga e lē mafai ona faamatalaina e fomaʻi. Pe a masalomia e fomaʻi faapitoa o le mafaufau ua aafia se tasi i le lotomafatia, e masani ona latou vaai i ni āuga e faaauau ona iai pea mo ni vaiaso, ma e aafia ai gaoioiga masani a se tagata.
MĀFUAAGA O LE LOTOMAFATIA O TALAVOU
Ua taʻua e le Faalapotopotoga o le Soifua Mālōlōina i le Lalolagi, e tele vala e mafai ona māfua ai le lotomafatia. Atonu e māfua mai ona o le auala e feagai ai isi ma se tasi, mafatiaga o le mafaufau, po o le siʻomaga foʻi. E aofia ai vala nei.
Mea e aafia ai le tino. E pei o le tulaga o Julia, o le lotomafatia e mafai ona tuufaasolo i le aiga, lea e mafai ona aafia ai le faiʻai. O isi vala e aafia ai le tino e aofia ai faamaʻi e ono aafia ai le fatu, suia o homone o le tino, ma le soona faaaogāina pea o fualaau lea e atili ai ona lotomafatia. *
Popole. Atonu e leai se afāina o sina popole, ae o le soona popole ma le popole faaumiumi e mafai ona afāina ai le tino ma le mafaufau, ma o nisi taimi e faigofie ona iʻu ai i le lotomafatia o se talavou ona o suiga o homone o le tino. Ona o lea tulaga, e lē mautinoa lelei ai le māfuaaga o le lotomafatia ma e ono aofia ai nisi o vala e pei ona taʻua muamua.
O vala e māfua ai le popole lea e oo atu ai i le lotomafatia, e aofia ai le nonofo eseese po o le tatala o faaipoipoga a mātua, le maliu o sē e pele, le sauāina ma le faaleagaina i feusuaʻiga, se faalavelave faafuaseʻi matuiā, maʻi, po o le lē atoatoa o le mafaufau lea e faigatā ai ona aʻoaʻoina aemaise pe a manatu le tamaitiiti ua teena o ia. O se isi vala o le tele o mea e faatalitalia e mātua ae e lē mafai ona ausia, atonu o ni tulaga tauaʻoaʻoga. O se isi māfuaaga, o le soona fai lea e isi, lē mautonu i le lumanaʻi, aafiaga o faalogona ona o le lotomafatia o se matua, ma le femoumouaʻi o le auala e tausia ai e mātua fanau. Pe a aafia se talavou i le lotomafatia, o le ā le auala e na te fesagaʻia ai?
TAUSIA LOU TINO MA LOU MAFAUFAU
O le matuā lotomafatia e masani ona foʻia e ala i fualaau ma vailaau, faatasi ai ma fautuaga mai i fomaʻi faapitoa o le mafaufau. * Na fetalai Iesu Keriso: “E lē manaʻomia e tagata malolosi se fomaʻi, ae na o ē e mamaʻi.” (Mareko 2:17) O so o se maʻi e mafai ona aafia ai vaega uma o le tino, e aofia ai ma le faiʻai. O lea, atonu e talafeagai le suia o le auala e tatou te ola ai, ona e fesootaʻi lelei le faiʻai ma le tino.
Pe a e aafia i le lotomafatia, ia uia ni laasaga talafeagai ina ia mālōlōina ai lou tino ma le mafaufau. O se faaaʻoaʻoga, ia taumafa paleni, ia lava le moe, ma ia faamalositino e lē aunoa. O le faamalositino e maua ai e lou tino vailaau ia e mafai ona faaleleia ai ou faalogona, faaopoopo ai lou malosi, ma lelei ai lau moe. Pe a mafai, ia taumafai e mātau ni faailoga e iloa ai ua amata ona e lotomafatia, ma fuafua ni auala e te gaoioi ai. Ia talanoa atu i se tasi e te maufaatuatuaina. O le lagolagosua a aiga vavalalata ma uō, e mafai ai ona e fesagaʻia ma le taulau manuia le lotomafatia, pe faaitiitia ai foʻi ona āuga. Ia tusi i lalo ou manatu ma ou faalogona, o le mea lenā na fesoasoani iā Julia lea na taʻua i le amataga. Ae sili atu i lenā, ia tausia ou manaʻoga faaleagaga. O lenei vala e mafai ona fesoasoani tele i le auala e te vaai ai i le olaga. Na fetalai Iesu Keriso: “E fiafia o ē e naunau i mea faaleagaga.”
Ua ioe Anna ma Julia i le moni o upu a Iesu. Ua faapea mai Anna: “O mea faaleagaga ua ou uaʻi ai i isi tagata nai lo o oʻu lava faafitauli. E leʻi faigofie i taimi uma lenā mea, ae na ou maua ai le fiafia.” Na maua e Julia faamāfanafanaga e ala i le tatalo ma le faitau i le Tusi Paia. Ua ia faapea mai: “O le sasaa atu o loʻu loto i le Atua e ala i le tatalo, ua ou maua ai le toʻafilemu. O le Tusi Paia ua ou iloa ai e tāua aʻu i le silafaga a le Atua, ma e manatu mamafa mai iā te aʻu. O le faitauina foʻi o le Tusi Paia, ua ou maua ai se vaaiga mautinoa i le lumanaʻi.”
O Ieova lo tatou Atua na foafoaina i tatou. O lea, e malamalama lelei ai o ia e iai le aafiaga i la tatou vaaiga i le olaga ma faalogona, ona o le auala na tatou ola aʻe ai, mea na tutupu i o tatou olaga, ma mea e tuufaasolo mai i o tatou aiga. O le māfuaaga lea e lagolagosua mai ai o ia ma saunia mai le faamāfanafanaga, atonu e ala mai i ni tagata malamalama ma alofa mutimutivale. Ae sili atu i lenā, e iai le taimi o le a aveesea ai e le Atua maʻi uma o le tino po o le mafaufau. Ua taʻua i le Isaia 33:24: “E lē fai mai foʻi se tasi ua nofo ai: ʻOu te maʻi.’”
Ua folafola mai i le Tusi Paia o le a soloiesea e le Atua “loimata uma i o [tatou] mata, e lē toe iai se oti, po o se faanoanoa, po o se tagiauē, e lē toe iai foʻi se tigā.” (Faaaliga 21:4) Maʻeu se manatu faalaeiau ma faamāfanafanaloto! Pe afai e te fia aʻoaʻoina atili e faatatau i le finagalo o le Atua mo tagata ma le lalolagi, faamolemole tagaʻi i le jw.org. O i inā e te maua ai le Tusi Paia e sili ona lelei, faapea le tele o lomiga e faatatau i mataupu eseese e aofia ai ma le lotomafatia.
^ pala. 3 Ua suia igoa.
^ pala. 5 I lenei mataupu, o loo faasino atu le faaupuga “talavou” i talavou i le va o le 13 i le 19 tausaga le matutua.
^ pala. 10 O le tele o faamaʻi, fualaau ma vailaau, ma fualaau faasāina e mafai ona aafia ai uiga o tagata, o lea, e manaʻomia ai ona maua ni fualaau talafeagai mai i se fomaʻi.
^ pala. 14 E lē o fautuaina e le Ala Mai! se togafitiga faapitoa.


text:
Tala 84: Asiasi se Agelu iā Maria
O LE fafine aulelei lea o Maria. O ia o se Isaraelu, e nofo i Nasareta. Ua iloa e le Atua o ia o se tagata lelei. O le māfuaaga lenā na ia auina mai ai lana agelu o Kaperielu e tautala iā te ia. Pe e te iloa o le ā o sau Kaperielu e ta‘u iā Maria? Se‘i o tatou vaai.
‘Talofa oe lē ua alofagia,’ o le tala lea a Kaperielu. ‘O loo iai Ieova ma oe.’ E le‘i vaai muamua Maria i lenei tagata. Ua popole o ia auā ua na lē iloa le uiga o lenei mea. Ae na faamāfanafana atu i ai Kaperielu i lona fefe.
‘Aua e te fefe, Maria,’ o lana tala lea. ‘Ua fiafia Ieova iā te oe. O le māfuaaga lenā o le a ia faia ai se mea lelei mo oe. Ua toeitiiti iai sau pepe. Ma e te faaigoa o ia iā Iesu.’
Ua faamatala atili e Kaperielu: ‘O le a sili le tama, e ta‘ua o ia o le Alo o le Atua Silisili Ese.’ O le a faia o ia e Ieova ma tupu, e pei o Tavita. Ae o le a fai pea Iesu ma tupu e faavavau, ma o lona malo e lē gata mai!’
‘E faapefea ona tutupu nei mea uma?’ o le fesili lea a Maria. ‘Ou te le‘i faaipoipo. E le‘i iai sa‘u tane, e faapefea la ona maua sa‘u pepe?’
‘O le mana o le Atua o le a afio iā te oe,’ o le tali lea a Kaperielu. ‘O lea e ta‘ua le tama o le Alo o le Atua.’ Ona ia fai atu lea iā Maria: ‘Manatua Elisapeta. Fai mai tagata ua matua o ia e lē toe fanau. Ae ua toeitiiti ona fanau lea o sana tama. Ua e vaai la, e leai se mea e lē mafaia e le Atua.’
Ona faapea atu lea o Maria: ‘O a‘u o se auauna teine a Ieova! Ia oo mai iā te a‘u e pei ona e fai mai ai.’ Ona alu lea o le agelu.
Ona asiasi atu lea o Maria iā Elisapeta. Ina ua faalogo Elisapeta i le leo o Maria, ona osooso lea o le pepe o i totonu o Elisapeta i le fiafia. Na faatumuina Elisapeta i le agaga o le Atua, ma ia fai atu iā Maria: ‘Ua faamanuiaina oe i fafine uma.’ Ona la nonofo lea pe tusa e tolu masina, ona toe fo‘i lea o Maria i lona aiga i Nasareta.
Ua toeitiiti faaipoipo Maria iā Iosefa. Ae ina ua iloa e Iosefa o le a fanau se pepe a Maria, ona manatu lea o ia ua lē tatau. Ona faapea atu lea o le agelu a le Atua iā te ia: ‘Aua e te fefe e fai Maria ma au avā. Auā o le Atua lē ua ia tuuina atu i ai se tama.’ Ona faaipoipo ai lea o Iosefa ma Maria, ona lā faatalitali ai lea mo le fanau mai o Iesu.
Luka 1:26-56; Mataio 1:18-25.
Fesili
- O ai le fafine o loo i le ata?
- O le ā le tala a Kaperielu iā Maria?
- Na faapefea ona faamalamalama e Kaperielu iā Maria o le a iai sana pepe e ui e leai sana tane?
- O le ā na tupu ina ua asiasi atu Maria iā Elisapeta?
- O le ā le manatu o Iosefa ina ua ia iloa o le a fanau se pepe a Maria, ae aiseā na suia ai lona manatu?
Fesili faaopoopo
- Faitau le Luka 1:26-56.
O le ā ua faailoa mai e le Luka 1:35 e faatatau i so o se tulaga lē lelei atoatoa mai iā Atamu na iai i le fuāsela o Maria, ina ua tuuina mai le soifua o le Alo o le Atua mai le lagi? (Ha. 2:11-13; Ioa. 6:69; Epe. 7:26; 10:5)
Na faapefea ona faamamaluina Iesu e oo lava i le taimi e le‘i soifua mai ai? (Luka 1:41-43)
O le ā le faaa‘oa‘oga lelei ua saunia e Maria mo Kerisiano i aso nei o ē mauaina ni faaeaga faapitoa i le auaunaga? (Luka 1:38, 46-49; 17:10; Faata. 11:2)
- Faitau le Mataio 1:18-25.
E ui lava e le‘i faasuafaina Iesu i a Emanuelu, ae na faapefea i lana matafaioi o se tagata ona faataunuuina le uiga o lenā suafa? (Mata. 1:22, 23; Ioa. 14:8-10; Epe. 1:1-3)
Faitau Atili
O Feʻau e Lua Mai i le Atua
Sa faailoaina atu e le agelu o Kaperielu ni feʻau e faigatā ona talitonu i ai.
Maria
—“Faauta! O A‘u o le Teine Pologa a Ieova!”
E faapefea i le tali a Maria i le agelu o Kaperielu ona faaalia ai lona faatuatua? O ā isi uiga tāua sa faaalia e Maria?


text:
MATAUPU 103
Ua Toe Faamamāina le Malumalu
MATAIO 21:12, 13, 18, 19 MAREKO 11:12-18 LUKA 19:45-48 IOANE 12:20-27
UA FETUU E IESU LE LAAU O LE MATI MA FAAMAMĀ LE MALUMALU
INA IA FOAʻI ATU LE OLA I LE TOʻATELE, E TATAU ONA MALIU IESU
E tolu pō sa nonofo ai Iesu ma ona soo i Petania talu ona latou ō ese mai i Ieriko. Ua oo nei i le taeaopō o le Aso Gafua Nisani 10, ma ua latou agaʻi atu i Ierusalema. Ua lagona e Iesu le fia taumafa. O lea, ina ua ia vaai atu i le laau o le mati ona ia alu atu lea i ai. Pe e iai ni fua o lenei laau?
O lea faatoʻā oo i le faaiʻuga o le masina o Mati. Peitaʻi, ua vave ona tutupu lau o le mati, ae o lea e leʻi oo iā Iuni i le taimi o lona fuata. Atonu la ua manatu Iesu o le a ia maua ai ni fua o le laau. Peitaʻi, e na te leʻi maua se mea. Ua faaalia mai e lau o le laau se vaaiga taufaasesē. O lea ua fetalai atu ai Iesu: “Aua neʻi toe ʻaina e se tasi ni ou fua e oo i le faavavau.” (Mareko 11:14) O le taimi lava lea ua amata ai ona mamae le laau o le mati. E faatoʻā iloa le uiga o lenā mea i le taeao e sosoo ai.
E leʻi umi ae taunuu Iesu ma ona soo i Ierusalema. Ua maliu atu o ia i le malumalu, lea na asiasi atu i ai i le aoauli o le aso ua tuanaʻi. Ae o le taimi la lenei e lē na o se asiasiga lea ua faia e Iesu. Ua ia faia se gaoioiga e pei o le mea sa ia faia i le tolu tausaga ua mavae i le Paseka i le 30 T.A. (Ioane 2:14-16) Ua ia tutuli i fafo ʻo ē uma o fai fefaatauaʻiga i le malumalu.’ Ua ia ʻfuli foʻi laulau a tagata suitupe, ma nofoa o le ʻaufaatau lupe.’ (Mareko 11:15) Ua ia faasāina foʻi se tasi ona ui atu i le lotoā o le malumalu ma se avega, e ave i le isi itu o le aai.
Aiseā ua faia ai e Iesu nei gaoioiga maumauaʻi i tagata suitupe, ma i latou o loo faatauina manu i totonu o le malumalu? Ua fetalai o ia: “Pe e lē o tusia ea, ʻE taʻua loʻu fale o le fale tatalo mo nuu uma’? A ua outou faia ma ana o ē e faomea.” (Mareko 11:17) Ua ia taʻua nei tagata o ē e faomea, ona e latou te soona faataugatā le tau o manu, lea o loo fia faatauina e tagata mo a latou taulaga. I le manatu o Iesu, e tusa o le faomea po o le gaoi nei ituaiga o faiga faapisinisi.
Ua faalogo le ʻaufaitaulaga sili, le ʻautusiupu ma alii o le nuu i gaoioiga ua faia e Iesu, ma ua latou toe taumafai foʻi e fasioti o ia. Ae o le itu e faigatā ai, e latou te lē iloa pe faapefea, auā ua lolofi atu tagata e faalogologo iā te ia.
E lē na o tagata Iutaia moni ua ō atu i le Paseka. O loo auai ai foʻi i latou ua liliu i le lotu a tagata Iutaia, lea e aofia ai ma tagata Eleni. Ua ō atu nei tagata Eleni iā Filipo, ma talosaga i ai e latou te fia feiloaʻi iā Iesu. Atonu ua māfua ona latou ō atu iā Filipo ona o lona igoa o se igoa Eleni. Peitaʻi, atonu e lē o mautinoa Filipo pe e talafeagai lenei feiloaʻiga. O lea ua ia talanoa ai iā Aneterea e faatatau i lenei mataupu. Ona la ō atu ai lea iā Iesu, lea e foliga mai o loo iai pea i le malumalu.
Ua silafia e Iesu ua toe o ni nai aso ona oo lea i lona maliu. O lea, e lē o le taimi lenei e faamalie ai le fia iloa o tagata pe saʻili ai foʻi sona lava viiga. Ua ia tali atu iā Filipo ma Aneterea e ala i se talafaatusa e faapea: “Ua oo mai le itula e faamamaluina ai le Atalii o le tagata. E moni, e moni, ou te fai atu iā te outou, Afai e lē paʻū le fatu o le saito i le eleele ma pala ai, e tumau pea o se fatu saito; ae afai e pala, ona fua tele mai ai lea.”—Ioane 12:23, 24.
E foliga mai e itiiti le tāua o se fatu saito e tasi. Ae afai e paʻū lenei fatu i le eleele ma “pala” ai, e mafai ona tupu aʻe ma avea ai o se laau e fuatele mai. I se tulaga talitutusa, o Iesu o se tagata e lelei atoatoa e toʻatasi. Ae o lona tumau ma le faamaoni i le Atua seʻia oo i lona maliu, ua avea ai o ia ma ala e maua ai e le toʻatele o ē faaalia foʻi le agaga faataulagaina, le ola e faavavau. O lea ua fetalai atu ai Iesu: “O lē e faapelepele i lona ola, e faaumatia ai, a o lē e ʻinoʻino i lona ola i lenei lalolagi, e faasaoina ai mo le ola e faavavau.”—Ioane 12:25.
E lē o manatu Iesu mo lona lava lelei, auā ua ia fetalai atu: “Afai e fia auauna mai se tasi iā te aʻu, inā mulimuli mai ia o ia iā te aʻu, ma o le mea ou te iai, e iai foʻi laʻu auauna. Afai e auauna mai se tasi iā te aʻu, e viia o ia e le Tamā.” (Ioane 12:26) Maʻeu se taui matagofie! O le a avea i latou e viia e le Tamā ma pule lagolago faatasi ma Keriso i le Malo.
O le manatunatu o Iesu i puapuaga ma le maliu tigā o le a oo iā te ia, ua ia fetalai atu ai: “O lenei, ua popole tele loʻu loto, ma o le ā saʻu upu e fai atu? Loʻu Tamā e, ia e faaola mai iā te aʻu i lenei itula.” E lē faapea e lē o manaʻo Iesu e faataunuu le finagalo o le Atua. Ua toe fetalai atu o ia: “Ae ui i lea, o le mea lava lenei ua ou oo mai ai i lenei itula.” (Ioane 12:27) Ua lotomalie Iesu e faataunuu mea uma ua finagalo i ai le Atua, e aofia ai ma lona maliu faataulagaina.


text:
Mataupu 4
Ua faaauau pea e le Tupu o Peniamina lana lauga—E oo mai le olataga ona o le Togiola—Ia talitonu i le Atua ina ia faaolaina ai—Ia taofi le faamagaloina o au agasala e ala i le faamaoni—Faasoa atu au mea i e matitiva—Ia fai mea uma i le poto ma le faatulagaga tatau. E tusa o le 124 T.L.M.
1 Ma o lenei, sa oo ina ua uma ona fai atu e le tupu o Peniamina o upu na tuu mai e le agelu a le Alii ia te ia, sa tepa atu ona fofoga faataamilo i le motu o tagata, ma faauta ua pauu i latou uma i le eleele, ona ua oo mai i o latou luga le amataʼu i le Alii.
2 Ma ua latou vaaia i latou lava i lo latou lava tulaga afaaletino, ua emaualalo lava nai lo le efuefu o le eleele. Ma sa latou alalaga uma leotele i le leo e tasi, fai mai: E, ia alofa mutimutivale mai ia, ma faaaoga le toto itogiola o Keriso ina ia mafai ai ona matou maua le faamagaloga o a matou agasala, ma mafai ona faamamāina o matou loto; ona ua matou talitonu ia Iesu Keriso, le Alo o le Atua, o lē na ofoafoaina le lagi ma le fogeleele, ma mea uma lava; o lē o le a afio mai i lalo i totonu o le fanauga a tagata.
3 Ma sa oo ina ua uma ona latou tautatalaina o nei upu sa afio ifo i o latou luga le Agaga o le Alii, ma faatumuina i latou i le olioli, ina ua latou mauaina se afaamagaloga o a latou agasala, ma ina ua latou maua le filemu o le emafaufau, ona o le ifaatuatua tele ia Iesu Keriso sa ia te i latou, o lē o le a afio mai, e tusa ma upu na tautala mai e le tupu o Peniamina ia te i latou.
4 Ma sa toe tatala e le tupu o Peniamina lona fofoga ma amata ona tautala mai ia te i latou, ua fai mai: Aʼu uo e ma oʼu uso, loʼu aiga e ma loʼu nuu, ou te manao ia outou toe uaʼi mai, ina ia mafai ona outou faalogo mai ma malamalama i le toega o aʼu upu o le a ou tautala atu ai ia te outou.
5 Aua faauta, afai ua fagua outou i le taimi nei e le malamalama i le agalelei o le aAtua i se lagona o lo outou noa, ma lo outou tulaga lē aoga ma paʼū—
6 Ou te fai atu ia te outou, afai ua outou oo mai i se amalamalama o le agalelei o le Atua, ma lona mana lē faatusalia, ma lona poto, ma lona onosai, ma lona tali-tiga i le fanauga a tagata; ma, le etogiola foi na saunia mai le ifaavaega o le lalolagi, ina ia mafai ona oo mai o le olataga ia te ia o lē e tuu atu lona ofaalagolago i le Alii, ma filiga i le tausiga o ana poloaiga, ma faatuatua pea e oo lava i le iuga o lona ola, o le uiga o laʼu tala o le ola lea o le tino faaletino—
7 Ou te fai atu, o le tagata lena o lē e mauaina le olataga, e ala i le togiola na saunia mai le faavaega o le lalolagi mo le fanauga uma a tagata, o e sa i ai talu mai le apaʼū o Atamu, po o e o i ai, po o soo se tasi o le a i ai, e oo lava i le iuga o le lalolagi.
8 Ma o le ala lenei e oo mai ai le olataga. Ma ua aleai se isi olataga vagana ai lenei ua fetalaia; pe ua i ai foi ni isi tulaga e mafai ona faaolaina ai o le tagata vagana ai tulaga ua ou taʼu atu ia te outou.
9 Ia talitonu i le Atua; ia talitonu o loo soifua o ia, ma o ia na foafoaina mea uma, i le lagi ma le lalolagi; ia talitonu ua ia te ia le apoto uma, ma le mana uma, i le lagi ma le lalolagi; ia talitonu e lē mafai e le tagata ona emalamalama i mea uma e mafai ona malamalama i ai le Alii.
10 Ma ou te toe fai atu, ia talitonu e ao ina outou asalamo ia outou agasala ma lafoai i ai, ma outou faamaualalo outou lava i luma o le Atua; ma ole atu ma le faamaoni o le loto ia efaamagaloina e ia outou; ma o lenei, afai tou te italitonu i nei mea uma, vaai ia outou ofaia.
11 Ma ou te toe fai atu ia te outou e pei ona ou fai atu muamua, ona ua outou o mai i le malamalama o le mamalu o le Atua, pe afai ua outou iloa e uiga i lona agalelei ma ua outou atofo i lona alofa, ma ua outou maua se efaamagaloga o a outou agasala, lea ua tupu ai le olioli matua tele faapea i o outou agaga, e faapea lava ona ou manao ia outou manatua, ma manatua pea lava pea, le silisiliese o le Atua, ma lo outou lava inoa, ma lona oagalelei ma lona tali-tiga ia te outou, o tagata lē aoga, ma faamaualaloina outou lava e oo ifo i loloto o le ulotomaualalo, ma fvalaau atu i le suafa o le Alii i aso taitasi, ma tutu mausali i le faatuatua i le mea o le a oo mai, lea na fetalai mai e le fofoga o le agelu.
12 Ma faauta, ou te fai atu ia te outou afai tou te faia lenei mea o le a outou olioli pea, ma faatumuina i le aalofa o le Atua, ma etaofi pea le faamagaloina o a outou agasala; ma o le a outou tutupu aʼe i le malamalama o le mamalu o ia na foafoaina outou, po o i le malamalama o le mea ua tonu ma moni.
13 Ma o le a lē i ai ia te outou se manatu e faamanuʼa i le tasi, ae outou nonofo i le afilemu, ma faia i tagata taitoatasi e tusa ma le mea e tatau ai mo ia.
14 Ma o le a outou lē tuu a outou afanau ia latou o fia aai, pe lē lavalava; pe tou te tuu foi ia latou soli tulafono a le Atua, ma emisa ma fefinauaʼi ma le tasi, ma auauna i le tiapolo, o lē o le matai o le agasala, po o lē o le agaga leaga lea na tautatala i ai o tatou tamā, o ia o se fili i le amiotonu uma.
15 Ae tou te aaoao i latou ia esavavali i ala o le upumoni ma le faamamalu; tou te aoao i latou ia ialofa le tasi i le isi, ma auauna le tasi i le isi.
16 O lenei foi, o outou lava o le a outou afesoasoani atu i e manaomia la outou fesoasoani; o le a outou avatu ni isi o a outou mea ia te ia o lē ua lē tagolima; ma o le a outou lē tuuina le etagata ʼaisi ia lē aoga lana aioi mai ia te outou, ma auina ese atu o ia i fafo ia fano.
17 Atonu e te afaapea ane: Ua aumai e lea tagata i ona lava luga lona pagatia; o lea o le a ou taofi ai loʼu lima, ma lē avatua ia te ia ni aʼu meaai, pe faasoa atu ia te ia aʼu mea ina ia lē mafatia o ia, ona ua tonu ona faasalaga—
18 Peitai ou te fai atu ia te oe, le tagata e, soo se tasi na te faia lenei mea, o ia lava lea ua i ai se pogai tele e tatau ona salamo ai; ma vagana ai ua salamo o ia i lena mea ua ia faia, e fano o ia e faavavau, ma ua leai sona sao i le malo o le Atua.
19 Aua faauta, pe lē o i tatou uma ea o ni tagata aisi? Pe ua tatou lē faalagolago uma ea i le Tagata e tasi, o le Atua lava lea, mo mea uma ua tatou maua, mo meaai ma lavalava, ma mo auro, ma mo ario, ma mo ituaiga uma o oloa eseese ua tatou maua?
20 Ma faauta, e oo i le taimi nei, o loo outou valaau atu i lona suafa, ma aioi atu mo se faamagaloga o a outou agasala. Ma ua tuu ea e ia la outou aioi atu ia lē aoga? E leai; ua sasaa mai e ia lona Agaga i o outou luga, ma ua faia e ia ia tumu o outou loto i le aolioli, ma faia e ia ʼia taofia o outou gutu ia lē mafafai ona outou tautatala, ona o le matua tele o lo outou olioli.
21 Ma o lenei, afai e tuu mai e le Atua, o lē na foafoaina outou, o lē ua outou faalagolago i ai mo o outou ola ma mea uma ua outou maua ma i ai, soo se mea ua saʼo tou te ole atu ai ia te ia, i le faatuatua, ma le talitonu o le a outou maua, E, ua matua tatau lava la ona outou afefaasoaaʼi o a outou mea ua maua o le tasi i le isi.
22 Ma afai e te afaamasino i le tagata e tuu mai lana talosaga ia te oe mo au mea ina ia lē fano o ia, ma e taʼusalaina o ia, pe o le a lē matua sili atu ea la ona tonu o lou taʼusalaga mo le etaofi o au mea, e lē o ni au ae o ā le Atua, o lē foi e ana le ola ua ia te oe; peitai e te lei tuuina atu ai se talosaga, pe salamo i le mea ua e faia.
23 Ou te fai atu ia te outou, oi talofa i lena tagata, ona o le a fano ana mea faatasi ma ia; ma o lenei, ua ou fai atu nei mea ia te i latou o e ua amauoa i mea o lenei lalolagi.
24 O lenei foi, ou te fai atu i e matitiva, outou na ua lē tagolima ae ua lava mea ua outou maua, ua outou ola ai mai lea aso i lea aso; o le uiga o laʼu tala o outou uma o e e teena le tagata ʼaisi, ona ua outou lē tagolima; ou te manao ia outou fai ifo i o outou loto e faapea: Ua ou lē avatu se mea ona ua ou lē tagolima, ae a na ou tagolima ou te aavatu lava.
25 Ma o lenei, afai tou te fai ifo lenei mea i o outou loto tou te tumau pea i le lē sala, a lē o lea e ataʼusalaina outou; ma ua tonu lo outou taʼusalaga ona ua outou manumanu i mea tou te lei mauaina.
26 Ma o lenei, ona o nei mea ua ou tautala atu ai ia te outou—o lona uiga, mo le taofia pea o le faamagaloina o a outou agasala mai lea aso i lea aso, ina ia outou asavavali ma le lē sala i luma o le Atua—ou te manao ia outou efaasoa atu a outou mea i e imatitiva, ia taitasi le tagata ma faia e tusa ma mea ua ia te ia, e pei o le ofafagaina o e ua fia aai, faaoofuina o e ua lē lavalava, asiasi atu i e mamaʼi ma auauna atu mo lo latou mapusaga, faaleagaga ma faaletino, e tusa ma o latou manaoga.
27 Ma ia vaai ia faia nei mea uma i le poto ma le faatulagaga lelei; ona e lē tatau i se tagata ona momoʼe atelevave atu nai lo le malosi ua ia te ia. O lenei foi, e tatau ia te ia ona filiga, ina ia mafai ona manumalo o ia i le taui; o lea, e tatau ona faia mea uma i le faatulagaga tatau ai.
28 Ma ou te manao ia outou manatua, soo se tasi o outou na te nonō se mea mai lē la te tuaoi e tatau ia te ia ona toe faafoi atu le mea na nonō mai e ia, e tusa ma lana ioega, a lē o lea ua e faia le agasala; ma atonu o le a e faia ai ia fai ai foi e lē lua te tuaoi le agasala.
29 Ma mulimuli lava, e lē mafai ona ou taʼu atu ia te outou mea uma e mafai ona outou faia ai le agasala; ona ua tele ala ma auala eseese, ua matua tele lava e lē mafai ona ou faitauina.
30 Ae o le mea lenei e mafai ona ou taʼu atu ia te outou, afai tou te lē avaavaaia outou lava, ma o outou emafaufauga, ma a outou iupu, ma a outou galuega, ma tausi i poloaiga a le Atua, ma tumau pea i le faatuatua i mea ua outou faalogo i ai e uiga i le afio mai o lo tatou Alii, e oo lava i le iuga o o outou ola, e fano lava outou. Ma o lenei le tagata e, ia manatua, ma lē fano ai.


text:
Fa’afetaia aiga o fitafita ua maliliu le fa’atauaina ...
O a latou tautua
O le agaga o le faafetai na momoli mai e matua, uso ma tuafafine o nisi o Toa o Samoa ua maliliu ao tautua ai i vaega au a le malo tele, ona o le sauniga lea na faataunuuina i le faaiuga o le vaiaso na tea nei, e faamanatu ma faataua ai le tautua a Fitafita i totonu o vaega au a le malo tele, atoa ai ma i latou sa tautua ae ua malolo, aemaise ai i latou sa tautua ae ua maliliu.
Mai le toatele o Toa o Samoa ua maliliu ao tautua ai i totonu o le taua, e toatolu fitafita na mafai ona fesiligia e le Samoa News nisi o latou aiga, i ni o latou lagona ina ua faatasi atu i le sauniga o le ‘National Armed Forces Day’, lea na faataunuuina i le maota o le Lee Auditorium i le po o le Aso Toonai na te’a nei i Utulei.
O alii fitafita na mafai ona fesiligia o latou aiga e aofia ai le susuga ia Sgt. Raymond S. Sevaaetasi, Sgt. Malaefou M. Heather, ma le susuga Army Spc. Farao K. Letufuga.
O le susuga ia Sgt. Raymond S. Sevaaetasi na maliu i le aso 11 Aperila 2007, a’o tautua ai i totonu o vaega au a le malo tele o Amerika. Sa galue o ia i le Army mo le vaega a le 15th Brigade Support Battalion, 2nd Brigade Combat Team, 1st Division, Fort Hood, Texas.
Na maliu Sgt. Sevaaetasiina uai manu’a lona tino i ni aafiaga tuga e mafua mai ina ua oso lana taavale i luga o se pomu sa tatao solo e vaega faatupu faalavelave ae tautua ai i totonu o le tafa o taua i Iraq.
Na taua e le tuaa a Sgt. Sevaaetasi o Tuala Sevaaetasi e faapea, e ui e misia si ona atalii peitai e pito sili atu ai le misia o ia ona ua motusia le mafutaga, ae o le agaga faafetai ina ua faataua le tautua a Toa o Samoa i soo se tafa o taua.
Na faafetaia e Sevaaetasi sauniga lotu o loo faia e Tama Tuai a Malisi i faaiuga o masina taitasi, ona ua avea lea sauniga ma auala e faamalosia ai loto ma lagona o matua ma aiga o fitafita o loo tautua, ina ia maua e i latou le lototele pe a feagai ma faafitauli o le olaga.
O le susuga Tuala Sevaaetasi o se tasi o fitafita ua malolo litaea mai i vaega au a le malo tele, e pei ona tautua mo le tele o tausaga.
Na taua e Sevaaetasi e faapea, o lona tuaa foi sa malolo litaea mai i le Maligi a le malo tele, ma ua masani foi lagona e faafetaiai taimi faigata e oo mai e pei o si ona atalii, ona o le tautua e ofo atu ai le soifua mo le atunuu ma le lalolagi.
O Sgt. Malaefou Matthew Heather na maliu i le masina o Aokuso 2009 i se faalavelave tau taavale, a’o faatino ai ona tiute i totonu o vaega au a le malo tele o Amerika. O le 2004 na ulufale atu ai o ia i vaega au a le malo tele i totonu o Fort Hood, Texas ina ua maea aoaoga sa feagai ai o ia.
O Sgt. Heather na uluai valaauina i le taua i le 2008, i totonu o le vaega o le HQ, 2nd BN, 8th Inf. Regiment, ma sa galue o se tagata na te ofoina atu se tautua faapitoa i le tulaga tau soifua maloloina (Health Care Sepcialist).
Na taua e le uso o Sgt. Heather ia Tolfie Heather lona misia o si ona uso i totonu o le mafutaga a lona aiga, aemaise lava ina ua faataua lana tautua atoa ai ma isi Toa o Samoa i se sauniga sa faia i le vaiaso na tea nei.
“E lagona lava le misia o le uso i le mafutaga faaleaiga ina ua misia o ia, peitai e faagaeetia le loto ona o lana tautua mo le atunuu faapea ai tagata, e ala i le puipuiina o le filemu ma le saolotoga o tatou tagata, ou te talitonu foi e misia uma foi e lo’u aiga si o’u uso talu mai lava le aso na maliu ai seia oo mai i le taimi nei,” o le saunoaga lea a Tolfie e fai ai o ia ma sui o lona aiga e auai i le faamanatuina ma le faatauaina o le tautua a Toa o Samoa i le faaiuga o le vaiaso na tea nei.
“Ta fia vaai atu lava isi o’u uso a’o laei mai lona toniga ma auai i polokalame a Toa o Samoa e pei ona i ai lenei po (po o le aso Toonai na te’a nei), ae paga lea ua le o toe vaaia o ia ona o lana tautua sa ofoina atu mo le atunuu ma tagata uma,” o saafiafiaga ia o le susuga Tolfie mo si ona uso ua maliu.
O le susuga a Army Spc. Farao K. Letufuga, o le ulua’i Samoa lea na maliu mai i le taua i Iraq i le aso 5 Aokuso 2003 i le 20 o ona tausaga. O Army Spc. Letufuga na maliu ina ua pau mai o ia mai luga o se fale a’o tautua ai o ia i le aai o Mosul, Iraq.
Na taua e lona tuafafine o Senerita Heather lona misia o ia aemaise lava ina ua toe faamanatu lana tautua faatasi ai ma isi Toa o Samoa i le sauniga sa faia i le faaiuga o le vaiaso na te’a nei.
“Ou te misia pea si o’u tuagane, ae ou te faafetaia le Atua ona o le faamafanafana mai o lona Agaga Paia, lea ua mafua ai ona maua e i lo matou aiga le loto tele e faafetaia’i ai aso faigata faapenei,” o le saunoaga lea a le tamaitai o Senerita e fai ai o ia ma sui o nai ona tuaa, e uiga i le tautua sa ofoina atu e le susuga Army Spc. Letufuga.
Na faafetaia e i latou nei le pulega a le Samoa News, ona o le avanoa na ofo atu ai e le Samoa News le laulau sa fuafua mo lana pulega, e faaaoga e matua o nai fitafita na maliliu mai i le taua.